
Die 23 maii 1923, in Palatio Apostolico Vaticano, habitum est Con- 
sistorium secretum, cuius acta ex ordine referuntur: 


I. — CAMERARIATUS SACRI COLLEGII 


Revmus Cardinalis Van Rossum perulam Sacri 8. R. E. Cardinalium 
Collegii detulit ac reddidit Ssmo Diio Nostro Pio PP. XI, qui eam tra- 
didit Revmo Cardinali Friihwirth pro hoc anno eiusdem S8. R. E. Cardi- 
nalium Collegii Camerario. 


Il. ~— ALLOCUTIO SS. D. N. PII PP. XI 
CREATIO ET PUBLICATIO 8S. R. E. CARDINALIUM 


VENERABILES FRATRES 


Gratum nobis est admodum quod vos iterum coram con- 
gregatos intueri licet, et de gravissimis Ecclesiae causis alloqui, 
in quibus cum Dei gloria salus animarum vertitur: idque eo 
magis gratum accidit, quia non desunt, divinae bonitatis mu- 
nere, talia quae cum periucunde Nos commemoremus, tum vos 
perlibenter audiatis. 

Primum omnium dicimus Sanctissimae Eucharistiae honores 
per Italiam atque adeo toto orbe catholico tam mirifica magni- 
ficentia hodie tribui solitos, ut in pulcherrimis de Augusto 

Sacramento Ecclesiae fastis iure numerare possimus. Etenim 
magnanima priscorum christianorum studia, subita pietatis pu- 
‘ blicae inflammatio ab haereticorum erroribus in contrarium omni 
tempore excitata, divina plurifariam facta prodigia, magnorum 
Conciliorum decreta et canones, assiduae Romanorum Pontificum 
curae eorumque solemnia et crebra praescripta de moribus institu- 
tisque eucharisticis, ut de festo Corporis Christi, de supplicatione in 
quadraginta horas habenda, de Sacramenti adoratione perpetua, 
de pueris quamprimum et quam religiosissime ad sacram Synaxim 
comparandis, de Eucharistia frequenter, ut oportet, sumenda, 
de religiosis familiis Eucharistiae colendae unice addictis; haec 
omnia profecto declarant, et Ecclesiam sanctam nullum aliud 
unquam habuisse divini cultus vel caput vel centrum vel ratio- 
nem maximam, omnisque supernaturalis vitae vel fontem vel 
pabulum, nisi sacratissimam Eucharistiam, et ipsius Eucharistiae 
quotidianum perennemque cultum per intervalla maximis qui- 
busdam ac splendidissimis religionis popularis significationibus 
illustrari consuevisse. Quae vero id genus fiunt in conventibus 
eucharisticis, per sacras conciones sermonesque, per Sacramen- 
torum frequentiam perque insignes non raro reditus ad frugem, 
per diurnas nocturnasque supplicationes, per celeberrimas trium- 
phali ritu ductas pompas, in quibus ipsis conventuum eucha- 
risticorum summa consistit, ea sane, ut maximi momenti sunt, 
ita decoris plena et maiestatis. 

De quo Nos quidem, Venerabiles Fratres, summas Deo grates 
ex animo vobiscum agimus; simulque meritas tribuimus laudes 
Episcoporum ordini et Clero, quorum instantiae laboribusque 
apostolicis rem, tam Deo gloriosam tamque animis salutarem, 
referimus acceptam; nec minus laudamus, ut aequum est, catho- 
licos eos homines, quibus adiutoribus, impigris quidem et volen- 
tibus, secundum Deum, sacrorum et Antistites et administri 
successum operae suae fructumque debent. 

Alterum quod Nos valde recreat et consolatur, hoc est sin- 
gulari cum fidei et pietatis cbsequio universitatem catholici 
nominis Nostras primas Litteras Encyclicas accepisse: cuius rei 

adhuc ad Nos undiqne affluxere necdum cessant praeclara testi- 
monia. 

Vehementer autem Nos illa et studiosa voluntas et officii 
conscientia delectat qua, ducibus Episcopis, clerici simul et 
laici homines, hortationibus incitamentisque Nostris obsequuti, 
in iis institutis inceptis operibusque sese exercent, quae omnia 
actionis catholicae appellatio complectitur. Quae quidem actio 
cum suapte natura pertineat ad animos sincero Iesu Christi spi- 
ritu, nempe sub sacrorum auctoritate pastorum, imbuendos, idque 
congruenter officiis temporibusque tum singulorum hominum 
tum humanae societatis pro rerum publicarum civiliumque ordi- 
num varietate, nemo non videt quantopere intersit eam vigere 
non modo ad religionis vitam et ad bonum Ecclesiae, verum 
etiam ad civilem cultum atque ad ipsius consortionis humanae 
utilitatem. Idcirco in Litteris Encyclicis, quas memoravimus, 
aperte significanterque diximus, eandem catholicam actionem 
hine ad pastorale ministerium, inde ad christianam vitam sine 
dubio pertinere, ita ut, quicquid ad eam augendam fiat aut 
ad minuendam, id ipsum ad tuenda aut violanda Ecclesiae 
animarumque iura fieri videatur. 

Quod igitur eiusmodi actio latius in dies diffunditur solidius- 
que confirmatur; quod per ipsam divinae Eucharistiae caritas 
penitus afflat animos eosque ad agendum alacriores facit; quod’ 
sacerdotes et laici atque ex utroque sexu adolescentes in hoc 
honestissimo certamine et tamquam apostolatu nullis curis labo- 
ribusque parcunt, haec Nos quidem sanctissimo complent gau- 
dio, itemque ad spem erigunt aevi multo melioris. 

Haud absimilem magnarum exspectationem utilitatum, quae 
quidem ad omnes orbis terrarum partes pertinent in quibus 
Evangelium praedicatur, illud Nobis commovet solemne propo- 
situm, ut, per proximum Annum sanctum, quaecumque catho- 
licarum Missionum naturam ac vim, loca, res atque incrementa 
inlustrant, ea omnia in Nostris hisce Aedibus Vaticanis publice 
ad spectandum exhibeantur: quod quidem propositum Nostrum, 
ut probe scitis, Venerabiles Fratres, haud ita pridem nuntiavi- 

mus, cum id ipsum dilecto filio Nostro Cardinali praefecto 
sacri Consilii Fidei propagandae exsequendum commisimus. Pla- 
cet autem, in hoc amplissimo consessu, vobiscum communicare, 
rem iam nunc videri feliciter eventuram, cum idem Cardinalis 
delectique ab eo administri summa contentione in eadem appa- 
randa elaborent et ad litteras, quae invitationis causd sunt in 
omnes partes dimissae, magna cum approbatione magnisque cum 
pollicitationibus sit rescriptum. 

Ex quo certum habemus fore ut maximum sanctissimumque 
omnium catholicorum operum, quale est Opus Missionum, plu- 
rimum accipiat adiumenti. Christifideles enim, qui Anno Sancto 
ex omni ora ac parte terrarum ad sepulcra Apostolorum con- 
fluxerint ut plenissimam admissorum veniam uberrimamque 
gratiarum copiam assequantur, magnitudinem amplitudinemque 
divini illius Operis uno veluti oculorum obtutu conspecturi 
sunt, iidemque aestimaturi, quibus illud opibus praesidiisque 
indigeat, quae omne genus impedimenta sint sacris Christi 
legatis superanda, quam multa quamque magna usque adhuc 
ab iis gesta sint, quantoque et plura et maiora sint gerenda. 
Hine facile coniicient, quam gravi ipsimet officio urgeantur 
opitulandi, pro sua quisque facultate, fortissimis magnanimis- 
que viris, qui, patria, propinquis amicisque relictis, in dissitas 
barbariae regiones abeunt, ut sudores vitamque ipsam in salu- 
tem animarum profundant, quas Iesus Christus suo ipsius san- 
guine redemerit. Ad haec catholicae ipsae Missiones ex hoc 
veluti earum conventu illum quoque haud mediocrem perce- 
pturae sunt fructum, ut earundem moderatores et consilia con- 
ferant et rerum experimenta peropportune inter se communicent. 
Quin etiam id confidimus praecipue profuturum fingendis atque 
ad artem disciplinamque horum temporum conformandis mis- 
sionalibus, ita, ut intelligentiores cotidie atque utiliores eva- 
dant gratiae et sanctitatis administri; cuius quidem gratiae et 
sanctitatis munera in traducendis ad Christum infidelibus prin- 
cipem obtinent obtinebuntque semper locum, cum res agatur 
supernaturalis prorsus ac divina. 

Iucundum sane Nobis foret, Venerabiles Fratres, una vobiscum 
in hac rerum laetitia amplius insistere, nisi mentem animumque 
Nostrum alia revocarent, quibus, non iucunditas sane aut sola- 
cium, verum sollicitudines anxiaeque curae comitantur. 

Etenim. in proximis Europae Asiaeque plagis orientalibus, 
ubi christiani nominis cum sanctissima monumenta exstant tum 
maxima negotia vertuntur, horrida usque tempestas insidet, iis- 
dem populis regionibusque incredibiles molestias calamitatesque 
continuans, summo cum detrimento non religionis tantum sed 
ipsius etiam cultus civilis et humanitatis. Supervacaneum est 
quidem hic profiteri, Nos, qaemadmodum semper pro viribus et 
tutati sumus et tuebimur catholicorum in Loca Sancta iura 
— quae cum apertissima multoque ceteris potiora sunt, tum nulli 
unquam obnoxia praescriptioni — ita tot tantisque earum gentium 
necessitatibus opem pro facultate Nostra omni studio afferre per- 
severaturos. Atque utinam omnibus patria extorribus puerisque, 
altero vel utroque parente orbatis, tutum perfugium et salutis 
praesidium praebendi copia suppeteret, quod quidem multis 
iam — quamvis paucis profecto in tanta multitudine — praebui- 
mus, adiuvante Nos piorum liberalitate, quos libet in hac maie- 
state loci cum grati animi significatione commemorare. 

Accedit ut ne ipsa quidem multis gravibusque malis vacet Eu- 
ropa, cum et in continenti et magnis in insulis nationes olim 
florentissimae eaedemque civilis cultus magistrae, per interneciva 
bella maximis illatis acceptisque detrimentis conterantur, non 
sine praesenti vel graviorum damnorum periculo, quae in univer- 
sam Europam atque adeo in omne hominum genus incumbant. 
Quod quanto Nobis sit dolori, verbis exprimere non possumus, 
cum erga omnes, qui utrinque dimicant, paternum geramrs ani- 
mum et experiamur. Nam sive politicae libertatis vel opinione 
vel studio inter se populi dissideant, sive pactorum interpreta- 
tione aut iurium officiorumque ex pactis manantium aestima- 
tione discrepent; sive in domo paterna sint semper versati, sive 
recenti aut veteri memoria eam deseruerint; universi omnes 
filii sunt communis Patris, qui, dum domestico convivio cum 

praesentibus accumbit, exspectat cum desiderio reduces eos qui 
absunt; omnes enimvero sunt ex eodem ovili oves et agni, quo 
sine ulla temporis intermissione idem divinus Pastor amanter 
appellat. 

Nobis autem magna cum sollicitudine in dimicantium tur- 
bam intuentibus, filii undique occurrunt, optimi quidem atque 
huic Apostolicae Sedi, alii aliis de causis, carissimi: vel ex Insula 
Sanctorum, vel ex Angelorum Terra, vel ex natione Ecclesiae 
primo genita, vel ex illa Germania catholica, quae lugendum 
ab Ecclesia Romana discidium, abhine quattuor saeculis factum, 
studio tam acri, tamque solida et apta vitae christianae disci- 
plina, in medio ipso furore belli, compensavit, atque etiam in 
praesenti discrimine compensat. 

Neque Nos latet quantam inde iacturam accipiant omnia quae 
ad christianum nomen vel confirmandum vel provehendum sa- 
pienter filii illi Nostri instituerant, eo Nobis cariores quo gra- 
vioribus calamitatibus premuntur. Quo autem maerore Nos 
tantarum acerbitatum molem continuationemque prosequamur 
vix opus est dicere. 

Fecimus omnino - testis est Deus — ad hanc miseriarum im- 
mensitatem vel tollendam vel certe levandam, quantum pro 
Nostra et facultate et auctoritate potuimus; idque facere non 
desistemus, quoad aliqua affulgeat spes, pacem saltem filiis inter 
se digladiantibus praedicando, pacem inculcando, pacem inqui- 
mus illam, quam etiam nunc ex intimis visceribus invocamus. 
Illud tamen in Nobis est, eritque perpetuo, ut Deum pacis implo- 
remus, qui pacem restituat firmetque suam in omnium animis, 
iustitiae caritatisque eis sensus iniiciens, eosque ad amicitiae 
consensiones inclinans; id quod Nos omni animi studio et in 
praesens precamur et posthac precaturi sumus. 

Iam tristiora multo ac luctuosiora a Russiacis regionibus exsti- 
terunt. Haec tamen, utpote omnibus cognita et ubique per ephe- 
merides quam latissime pervulgata, hic persequi singillatim nil 
attinet: unum silentio praeterire non possumus. Dum enim illuc 
missi a Summo rei catholicae Moderatore praeclarissimi viri, iique 

propter patientiam sollertiamque suam omnium admiratione et 
laudibus digni, afflictos et prope fame enectos e magna illa 
natione populos benefactis cumulant, ex ea nimirum largitate 
quam Nobis subsidia suppeditaverant et impense a Nobis in- 
vocata et a catholicis totius orbis abunde constanterque collata: 
ecce insignes catholicae religionis Antistites et administri in 
vincula coniici, quaestionibus urgeri, ad diuturnam arctamque 
custodiam damnari, eorumque unus crudelissime necari. Eos hic 
honoris causa nominamus: Ioannem Baptistam Cieplak, Ar. 
chiepiscopum Achridanensem, atque ipsius socios sacerdotes, 
Leonidam Fedorow, Constantinum Budkiewicz, Stanislaum Eis- 
mont, Eduardum Junewicz, Lucianum Hwiecko, Paulum Hod- 
niewicz, Antonium Wasilensky, Petrum Janukiewicz, Teophilum 
Matulanis, Joannem Trojgo, Dominicum Iwanow, Franciscum 
Rutkowsky, Augustinum Pronsketis, Antonium Malecki, unaque 
pium adolescentem, Iacobum Sciarnas. 

Haec vero admissa sunt omnia, Nobis primum insciis, deinde 
nec consultis, nec auditis, cum Nos id unum postularemus ut, 
qui subditi sacrae Nostrae auctoritati essent, Nostro iidem per- 
mitterentur iudicio, additis litteris quae ipsorum culpam, si qua 
esset, demonstrarent; itemque sancte sponderemus eorum Nos 
causam pro iustitiae merito iudicaturos. Quod vero est multo 
deterius — si vera sunt ea, quae perhibentur — ministri religionis 
eius, quae tam egregie de populo russiaco mereretur, vinculis 
et capite damnati sunt multis manifestisque invidiae contem- 
ptionisque significationibus erga sanctam ipsam divinamque reli- 
gionem quam illi quidem tuendam susceperant, cuiusque et prae- 
cepta servare et iura propugnare se quovis pretio profiterentur. 

Quidquid autem habeant momenti ac ponderis aliae crimina- 
tiones Archiepiscopo Cieplak impositae eiusque passionis sociis, 
praesertim sacerdoti Budkiewicz, qui glande mortifera percussus 
interiit, dolores quidem, quos fortissimorum filiorum causa susce- 
pimus ac toleramus, mirifice consolatur tum gloria quae inde in 
religionem nostram Deumque ipsum redundat, tum spes illa cer- 
tissima qua sustentamur fore ut condemnationes ipsae, iudicia, 

poenae ac sanguis in primis plurimorum fiant optimorumque 
catholicorum semina, quemadmodum sub ipsa Ecclesiae primor- 
dia semen christianorum exstiterunt. 

Quae quidem spes Nobis maior est de iis qui Nostrorum 
et fratrum et filiorum damnationes poenasque participant, quos 
ipsos, etsi a Nostra communione remotos, tamen in Iesu Christi 
caritate atque in optatissima Ovilis unitate diligimus; quosque 
propterea a prioribus illis minime volumus esse seiunctos, om- 
nibus aeque invocantes illa humanitatis officia, quae omnium 
excultarum gentium in votis sunt. 

Atque haec quidem omnia, qualiacumque acciderunt, nihil 
opus est adiungere nunquam fore ut retardent opera illa omnia 
misericordiae ac beneficentiae plena, dudum inchoata, necdum 
per tot solidos menses intermissa, in solatium tot ac tantarum 
miseriarum. Nam perseverabimus equidem usquedum et neces- 
sitas illinc, et hinc facultas adfuerit, illius apostolicae vocis 
memores: Noli vinci a malo, sed vince in bono malum. Quod 
etiam erit argumento quantopere Nos quidem pacem cum omni- 
bus servatam velimus, salvis videlicet iuribus, quae ipsis tenuio- 
ribus hominibus debentur, parvulis, infirmis, afflictis, maximeque 
iis qui propter iustitiam ac veritatem patiuntur; salvis item 
ante omnia, in bonum quoque ipsius civilis hominum societatis, 
iuribus Ecclesiae catholicae, quae una est apud homines, Dei 
mandatu ac iussu, iustitiae veritatisque vindex ac magistra, 
utpote quae incorruptibilis doctrinae ac sanguinis Dei Redem- 
ptoris sit in aeternum conservatrix. 

Horum autem iurium incolumitas semper erit Nobis sacro- 
sancta lex, quamvis exoptemus pacem et habere et conciliare 
cum omnibus; quamvis etiam parati simus, quoad fas sit, ea 
concedere omnia, quibus et meliores Ecclesia ubique vivendi 
rationes assequatur, et simul animorum concordia reconcilietur. 

Sed iam, ut ad laetitiae solatiique causas redeamus, in haec 
Nostra pacis vota et consilia singulari quadam fiducia patro- 
cinium imploramus eorum venerabilium Dei servorum, quibus 
divino munere titulum et honores beatorum caelitum nuper 

decrevimus: Beatae Theresiae a Iesu Infante, Beati Michaélis 
Garicoits, ac Beati Roberti Bellarmini; de quibus illud usurpare 
placet Ambrosii nostri: Tales ambio defensores. 

Restat ut amplissimum Collegium vestrum, Venerabiles Fra- 
tres, suppleamus. Placet enim romana purpura duos praestantes 
honestare viros, qui quidem, variis muneribus nitide sancteque 
gestis, se Nobis et Ecclesiae valde probaverunt. 

Hi sunt: 


IOANNES BAPTISTA NASALLI Rocca, Archiepiscopus Bononiensis. 
ALOISIUS SINCERO, Sacrae Congregationis Consistorialis Adsessor. 


Quid vobis videtur ? 


Itaque auctoritate omnipotentis Dei, Sanctorum Apostolo- 
rum Petri et Pauli, et Nostra, creamus et publicamus S. R. E. 
Cardinales 


EX ORDINE PRESBYTERORUM 


IOANNEM BAPTISTAM NASALLI ROCCA. 


EX ORDINE DIACONORUM 


ALOISIUM SINCERO. 


Cum dispensationibus, derogationibus, et clausulis necessariis 
et opportunis. In nomine Patris #4 et Filii #4 et Spiritus 44 San- 
cti. Amen. 


Ill. — PROVISIO ECCLESIARUM 


Tum Beatissimus Pater his quae sequuntur Ecclesiis proprios Pastores 
assignavit nimirum: 

Cathedrali Ecclesiae Villaeregalensi praefecit, cum iure Archiepiscopi- 
Episcopi nomen gerendi, R. P. D. Ioannem Evangelistam de Lima Vidal, 
Archiepiscopum Mytilenensem. 

Cathedrali Ecclesiae Cortonensi, R. P. D. Richardum Carlesi, hactenus 
Episcopum Soanensem-Pitilianensem. 

Cathedrali Ecclesiae Patavinae, R. D. Eliam Dalla Costa, archipresby- 
terum loci Schio, dioecesis Vicentinae. 


Titulari episcopali Ecclesiae Spigacensi, R. D. Alphonsum Osia Ga- 
gnon, quem constituit Auxiliarem R. P. D. Pauli Stanislai La Rocque, 
Episcopi Sherbrookensis. 


Titulari episcopali Ecclesiae Dolichensi, R. P. Ioannem Michaélem 
Buckx, e Congregatione Presbyterorum Ssmi Cordis Iesu, Vicarium Apo- 
stolicum de Finlandia. 


Insuper Ssthhus Dominus Noster alios per Apostolicas iam renunciatos 
sacrorum Antistites publicavit, scilicet: 


ARCHIEPISCOPOS : 
Maceiensem, Sanctinum Mariam de Silva Continho, iam Archiepisco- 
pum Belemensem. 
Nicaenum, Ioannem Festa, iam Archiepiscopum titularem Tharo- 
nensem. 
Tegucigalpensem, Augustinum Hombach. 
Traianopolitanum, Ismaélem Perdomo, iam Episcopum Ibaguensem. 


Messanensem et Archimandritam Ss.mi Salvatoris, Angelum Paino, iam 
Archiepiscopum titularem Antinoénsem. 

Antinoénsem, Iulianum Raymundum Riveiro y Jacintho, iam Archie- 
piscopum Guatimalensem. 

Chonarum, Eduardum Duarte Silva, iam Episcopum de Uberaba. 

Tamiathensem, Aloysium Pellizzo, iam Episcopum Patavinum. 

Neapolitanum, Michaélem Zezza di Zapponeta, iam Archiepiscopum 
titularem Ancyranum. 


Tharonensem, Georgium Gauthier, iam Episcopum titularem Philip- 
popolitanum, Coadiutorem cum iure futurae successionis R. P. D. Pauli 
Bruchési, Archiepiscopi Marianopolitani. 


EPISCOPOS : 


De Zacatecas, Ignatium Placencia, iam Episcopum Tehuantepecensem. 


Pergamensem, Eduardum O’Rourke, iam Episcopum titularem Ca- 
neensem. 

Cidyessensem, Antonium Céch, Auxiliarem R. P. D. Iosephi Gross, 
Episcopi Litomericensis. 

Doaerensem, Franciscum Campos y Angeles, iam Episcopum de Chilapa. 

Lycopolitanum, Ioannem Floersh, Coadiutorem cum iure futurae suc- 
cessionis, R. P. D. Dionysii O’Donaghue, Episcopi Ludovicopolitani. 

Puniensem, Fidelem Cosio y Medyna. 

Thyatirensem, Casimirum Michalkiewicz, Auxiliarem R. P. D. Georgii 
Matulewicz, Episcopi Vilnensis. 

Massiliensem, Danielem Champavier, iam Episcopum titularem So- 
rensem. 

Geraldtonensem, Richardum Ryan. 

Mopsuestenum, Gustavum Carolum Mutel, iam Episcopum Milensem. 

Diocletianopolitanum, Gerardum Vesters, Vicarium Apostolicum de 
Rabaul. 

Claudiopolitanum, Gabrielem a Stanz, Vicarium Apostolicum Dares- 
salamensem. 

Syracusensem, Danielem Curley. 

Calbayoganum, Sophonium Hacbang y Gaborny, iam Episcopum titu- 
larem Anemuriensem. 

Thapsensem, Andream Iacobum Brennan, Auxiliarem R. P. D. Mi- 
chaélis Hoban, Episcopi Scrantonensis. 

Themisoniensem, Antonium Fourquet, Vicarium Apostolicum de Canton. 

Vallitanum, Ferdinandum Brossart, iam Episcopum Covintonensem. 

Oleastrensem, Antonium Videmari. 

Bovensem, Andream Taccone. 

Sorensem, Iosephum Deitmer, Auxiliarem R. P. D. Adolphi 8S. 8. E. 
Cardinalis Bertram, Episcopi Vratislaviensis. 

De Socorro, Leonidam Medina, iam Episcopum tit. Chamachensem. 

Campivallensem, Raymundum M. Rouleau. 

Mariamensem, Martinum Riicker. 

De Vladivostok, Carolum Sliwowski. 

Tehuantepecensem, Ianuarium Mendez y del Rio. 

Verinopolitanum, Ioannem Mariam Cesson, Vicarium Apostolicum 
Togonensem. 

Thespiensem, Ioannem Boros. 
Covintonensem, Franciscum Howard. 


Bubastitensem, Augustum Hermann, Vicarium Apostolicum de Volta 
Inferiore. 


Raphanearum, Paulum Pichot, Vicarium Apostolicum de Majunga. 
Bovinensem, Cornelium Sebastianum Cuccarollo. 


Sareptanum, Eduardum Doorley, Coadiutorem cum iure futurae suc- 
cessionis R. P. D. Bernardi Coyne, Episcopi Elphinensis. 


De Uberaba, Iosephum Tupinamba de Frota, iam Episcopum Sobra- 
lensem. 


Rapotensem, Guillelmum Mac Neely. 


Hieropolitanum, Michaélem Baldetti, iam Episcopum Cortonensem. 


Denique Beatissimus Pater ratam se habere dixit provisionem Eccle- 
siae Tripolitanae Melchitici ritus de R. P. D. Iosepho Kallas. 


II 


I. — TRADITIO RUBRI GALERI EMIS CARDINALIBUS 


Die 25 maii 1923, in Palatio Apostolico Vaticano, habitum est Con- 
sistorium publicum, in quo Sshus Diius Noster Purpuratorum Patrum 
pontificalem galerum solemniter imposuit duobus e Cardinalibus iam 
creatis et publicatis in Consistorio diei 11 decembris 1922, videlicet: 


ACHILLI LOCATELLI. 
HENRICO REIG ¥ CASANOVA. 


itemque duobus Cardinalibus iam creatis et publicatis in Consistorio 
diei 23 p. e., nimirum 

IOANNI BAPTISTAE NASALLI Rocca. 

ALOoIsIO SINCERO. 


Interea per advocatum Sacri Consistorii Vincentium Sacconi pro 
secunda vice perorabatur Causa beatificationis et canonizationis ven. 
Ludovici a Casauria, Fuudatoris Congregationis Fratrum a Caritate 


vulgo Bigi. 

II. — OPTIO TITULI 


Eadem die in Consistorio secreto, postquam Beatissimus Pater, con- 
sueto ritu, quatuor praelaudatis Patribus Cardiualibus os clausisset, 
Rmus Cardinalis Giorgi, Poenitentiarius Maior, optavit ordinem presby- 
teralem. 


Il. — PROVISIO ECCLESIARUM 


Tum Beatissimus Pater, alias etiam Ecclesias de proprio singulas 
pastore providit, nimirum: 


Cathedrali Ecclesiae Guastallensi, praefecit R. P. D. Iordanum Corsini, 


hactenus Episcopum Hebronensem. 


Cathedrali Ecclesiae Veronensi, R. D. Hieronymum Cardinale, canoni- 
cum theologum metropolitanae ecclesiae Ianuensis. 


Titulari episcopali Ecclesiae Dionysiopolitanae, R. D. Iacobum Lopez 
de Reyo y Labarta, Vicarium Apostolicum Insularum Mariannensium, 
Carolinensium et Marshallensium. 


Deinde evehere dignatus est, pro hac vice, diaconiam 8S. Mariae in 
Cosmedin in titulum presbyteralem, quem contulit Rmo Cardinali Giorgi. 


IV. — POSTULATIO SACRI PALLII 


Posthaec Ssmus Dominus Noster sacrum Pallium expostulatum con- 
cessit Ecclesiis metropolitanis Neapolitanae, Macejensi, Tegucigalpensi, 
Messanensi, et, ex privilegio, Ecclesiis cathedralibus Massiliensi ac Sues- 
sionensi. 


Vv. — TITULI EMIS PP. CARDINALIBUS ASSIGNATI 
Denique os aperuit Beatissimus Pater quatuor novis Cardinalibus 
quorum singulis assignavit: 


Revmo LoOcATELLI titulum Sancti Bernardi ad Thermas. 
Revmo Reiag y CASANOVA titulum Sancti Petri in Monte Aureo. 
Revmo NASALLI Rocca titulum Sanctae Mariae in Transpontina. 


Revmo SrnceERo diaconiam Sancti Georgii in Velabro. 

CONSTITUTIONES APOSTOLICAE 


I 
CLAVARENSIS 


ERECTIONIS COLLEGIATAE AD HONOREM 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM 


Apostolica Sedes, de Ecclesiarum omnium decore sollicita, ad eas prae- 
sertim, quae animarum curam adnexam habent, suam curam extendere, 
prout in Domino conspexerit salubriter expedire, semper consuevit, ad 
divini nominis exaltationem ac fidelium devotionis excitationem. 

Quapropter quum a dilecto filio Lazaro Podesta, Praeposito—parocho 
templi S. Mariae a Ponte in loco vulgo Lavagna, et Abbate S. Mariae 
a Misericordia loci vulgo Carasco in Clavarensi dioecesi, porrecta Nobis 
fuerit petitio, a venerabili fratre Vincentio Episcopo Ostiensi et Prae- 
nestino 8S. R. E. Cardinali Vannutelli valde commendata, cum consensu 
venerabilis fratris hodierni Episcopi Clavarensis, ut hoc templum, tum 
veneratione fidelium, tum ornatu ac splendore perspicuum et sanctua- 
rium vulgo appellatum, ad Collegiatae honorem eveheretur, Nos, vo- 
luntati ve. me. Benedicti Papae XV, Praedecessoris Nostri, libenter adhae- 
rentes, annuendum precibus statuimus ac decernimus sub hisce tamen 
legibus et conditionibus. 

Capitulum quatuor Canonicis constabit, quorum primus erit ipse qui 
nunc est ecclesiae rector, seu parochus, qui canonici Archipresbyteri titu- 
lum nomenque habebit et erit unica Dignitas et caput Capituli. Firma 
nominatione eius, qui modo parochus ecclesiae est, dilectus filius Lazarus 
Podesta, quique hoc ipso Archipresbyteri officium ac dignitatem assumet, 
in posterum electio tum Archipresbyteri, tum aliorum Canonicorum fiat 
ad tramitem iuris communis. 


Archipresbytero, praeter munia parochialia curae animarum, onus in- 
cumbit curandi, qua rector ecclesiae, ea omnia, quae ad eius statum tum 
religiosum, tum materialem spectant, et, qua Capituli caput, vigilandi et 
providendi, ut omnes officia sibi debita adimpleant. 

Singulis vero Canonicis, praeter chorale officium (de quo infra), vi 

fundationis et praesentis Constitutionis onus inerit adiuvandi parochum 
in servitio parochiae et animarum curae exercitio, praesertim in ministerio 
confessionis et praedicationis ac doctrinae christianae pueris adultisque 
explanatione. Ideoque Canonici ad honorem renuntiabuntur illi tres 
sacerdotes benemeriti, maturae quidem aetatis, sed non nimis provectae, 
qui penes sanctuarium 8S. Mariae a Ponte vitam exoptant ducere tran- 
quilliorem, eaque indigent: nam onus, de qua supra, omnes Canonici semper 
habebunt et aestimabunt qua suum principale officium et tamquam prae- 
cipuam et permanentem obligationem. 

Archipresbyteri et Canonicorum insignia erunt iuxta ius commune, 
quae gestare poterunt exclusive in sacris functionibus quibus intersit 
totum Capitulum. 

Archipresbyter, prout de iure, ceteris praecedet: Canonici autem iuxta 
prioritatem possessionis sequentur; et eodem modo ac ceteri canonici ad 
honorem nullam stabilitatem accipient ex canonicatus honore, quo aucti 
sunt: ideuque statim ac ab officio quod obtinent decedunt, hoc ipso etiam 
a canonici honore cadunt. 

Chorale servitium vero hac ratione ordinatur. In die Natali Domini 
Nostri Iesu Christi, Resurrectionis, Pentecostes, Beatae Mariae Virginis 
in caelum Assumptae et in festo titulari sanctuarii, necnon feria quinta, 
sexta et sabbato hebdomadae maioris, integrum chorale officium, demptis 
tamen primis Vesperis, cum Missa conventuali cantata, celebrabitur: 
ceteris vero festis de praecepto, aliisque paucis in anno solempioribus, 
ab Episcopo, audito Capitulo, designandis, minores tantum Horae, scilicet 
Prima, Tertia, Sexta et Nona, recitabuntur, cum Missa conventuali lecta, 
aut cum cantu, iuxta statuta a Capitulo conficienda et ab Episcopo appro- 
banda. Missam conventualem autem per turnum Canonici celebrabunt, 
reservata Archipresbytero celebratione diebus festis solemnioribus. In 
praesenti et usquedum specialis fundus ad hoc non fuerit constitutus, 
Missa pro benefactoribus non habebitur, et unica Missa parochiali pro 
populo huic oneri satisfiet. 

Insuper Capitulum interesse debebit processionibus die festo Corporis 
Christi eiusque octava et diebus Litaniarum tum maiorum, tum mivorum. 

Quo autem diligentiores in muneribus suis adimplendis praemio 
aliquo temporali afficiantur et segniores redarguantur, Episcopus, audito 
Capitulo, mulctam aliquam praefiniat contra negligentes in chorali aliove 
ecclesiae et parochiae servitio, iuxta regulam in similibus consuetam et 
pro rata redituum, quos quisque percipit. Quoniam vero, ut supra dictum 
est, praecipua et permanens obligatio Canonicorum est adiuvandi paro- 
chum in servitio parochiae et in animarum curae exercitio, idcirco quo- 

ties aliquis hac de causa, sicut ex alia legitima ratione, a chorali servitio 
impeditus fuerit, qua praesens in choro habebitur. 

Dos Collegiatae Ecclesiae, ex qua Canonicorum praebenda, congruae 
pro divino cultu et fabricae expensae desumendae sunt, ipsi erunt reditus, 
qui nunc habentur et oblationes fidelium; quorum administratio et oppor- 
tuna divisio in singulos singulasque causas peragenda erit sub vigilantia 
ac dependentia Episcopi. 

Verum quo diligentius unusquisque officiis sibi debitis fungatur, ex 
reditibus, qui quomodocumque Canonicis obvenient et inter eos dividendi 
sunt, tertia pars separetur et ratione servitii praestiti, sive pro catechesi 
tradenda et ceteris operibus parochialibus, sive pro chorali officio adim- 
plendo, distribuatur. Episcopi autem erit, audito Capitulo, definire quae 
pars pro chorali servitio, quae pro catechesi sit statuenda. Legitime impe- 
diti, ut supra, iuxta iuris normas, praesentes habebuntur; dum pars quae 
a negligentibus amittitur diligentibus accrescet. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere, aut iis repugnare, 
vel quomodolibet contraire liceat. Si quis, quod Deus avertat, hoc atten- 
tare praesumpserit, sciat obnoxium se evasurum esse poenis a sacris 
canonibus contra obsistentes exercitio ecclesiasticae iurisdictionis statutis. 

Ad haec omnia exsecutioni mandanda deputamus venerabilem fratrem 
Amadaeum Casabona, hodiernum Episcopum Clavarensem, cum facul- 
tatibus necessariis et opportunis, etiam subdelegandi, ad effectum de quo 
agitur, alium virum in ecclesiastica dignitate constitutum, itemque pronun- 
tiandi super quavis oppositione in exsecutionis actu quomodolibet oritura, 
iniuncta eidem obligatione, intra sex menses a subsignata die computandos, 
transmittendi ad Sacram Congregationem Consistorialem authenticum 
exemplar peractae exsecutionis. 

Decernimus denique has praesentes Litteras valituras, contrariis qui- 
buslibet, etiam peculiari et expressa mentione dignis, minime obstantibus. 

Datum Romae apud Sanctum Petrum, anno Domini millesimo non- 
gentesimo vigesimo tertio, die decima octava mensis februarii, Pontificatus 
Nostri anno secundo. 


§R C. Carp. DE LAI, Episc. Sabinen., O. Carp. CAGIANO, 
S. Congreg. Consistorialis Secretarius. 8S. BR. E. Cancellarius. 


Iulius Campori, Protonotarius Apostolicus. 


Raphaél Virili, Protonotarius Apostolicus. 
Loco plumbi 


Reg. in Cane. Ap., vol. XXVII, n. 28. 

II 


SUESSIONENSIS 


CONCESSIONIS SACRI PALLII 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Suessionensis Ecclesia inter alias Galliarum praeclarum tenere locum 
pluribus titulis demonstratur. Primo christiano aevo, uti fertur, fundata 
a Sanctis Sixto et Sinicio, eo a Sancto Petro Apostolo missis, Episcopos 
habuit tum sanctitatis splendore, tum etiam doctrinae laude insignes; 
quorum duodecim ad altarium honores evecti fuerunt. 

Insuper Augustae Suessionum Concilia septem supra decem celebrata 
sunt et Cathedrale templum exstat Deiparae in caelum Assumptae dicatum 
tum magnitudine molis, tum pretiosis artis operibus, tum insignibus 
reliquiis conspicuum. 

Ad decus vero huius templi olim sex supra quinquaginta Canonicorum 
Collegium aderat, nunc autem, etsi, ex temporum iniuria, horum numerus 
sit imminutus, chorale tamen servitium iutegre impletur. Nec demum 
silentio praetereundum est insigne privilegium Decani ac Primi Suffraganei, 
quo iampridem Suessionenses Antistites decorabantur. Verum cum huius- 
modi privilegium ex iuris dispositionibus amplius sustineri nequeat, ex 
consulto venerabilium fratrum Nostrorum S. R. E. Cardinalium Sacrae 
Congregationi Consistoriali praepositorum disposuimus, ut Episcopus 
Suessionensis illud dimitteret atque in eius memoriam et decus Suessio- 
nensis sedis, hodierno Episcopo eiusque successoribus sacri Pallii privi- 
legium tribueretur. 

Quapropter, de Apostolicae potestatis plenitudine, concedimus, ut 
Episcopus Suessionensis eiusque legitimi successores, ex singulari privi- 
legio, Pallii usu, in sacro Consistorio de more postulandi, salvo in omnibus 
iure metropolitico, aliisque servatis servandis, frui possint ac valeant. 

Ex Apostolico igitur privilegio licebit posthac hodierno Episcopo 
Suessionensi eiusque legitimis successoribus, post suetam postulationem, 
sacro Pallio uti in solemnioribus diebus festis a sacris canonibus praescriptis, 
ast in dioecesi Suessionensi solummodo et non alibi, etiamsi Ordinarii 

consensus accedat, in contrarium facientibus non obstantibus quibus- 
cumque. 

Datum Romae apud Sanctum Petrum, anno Domini millesimo non- 
gentesimo vigesimo tertio, die prima mensis martii, Pontificatus Nostri 
anno secundo. 


8 C. Carp. DE LAI, Episc. Sabinen., O. Carp. CAGIANO, 
8. Congreg. Consistorials Secretarius. 8. R. EB. Cancellarius. 


Raphaél Virili, Protonotarius Apostolicus. 


Ludovicus Schiiller, Protonotarius Apostolicus. 
Loco plumbi 


Reg. in Oanc. Ap., vol. XXVII, n. 32. 


LITTERAE APOSTOLICAE 
I 


SODALITAS A DIVINO INFANTE PRAGENSI AD UNITATEM REVOCATUR ET 
ORDINI CARMELITARUM DISCALCEATORUM EXCLUSIVE CONCREDITUR. 


PIUS PP. XI 


Ad perpetuam rei memoriam. — Per similes Litteras Apostolicas, 
die xxx mensis martii, anno Mcmxmt, Piscatoris anulo obsignatas, rec. 
mem. Praedecessor Noster Pius Pp. X, ad fidelium pietatem fovendam 
erga Divinum Infantem, cuius statua, miraculis inclyta, iam inde a sae- 
culo decimo septimo antiqua religione colitur Pragae, in coenobio ad San- 
ctae Mariae a Victoria Ordinis Carmelitarum Excalceatorum, perpetuum 
in modum, tribuit Praeposito generali Ordinis illius facultatem erigendi, 
tam in ecclesiis Ordinis, quam in aliis ubique terrarum sitis sacris ae- 
dibus, de respectivi Ordinarii licentia, servatisque servandis, Sodalitatem 
a Divino Infante Pragensi appellatam. Verum, cum, antequam ipsi Prae- 
posito generali huiusmodi facultas facta foret, nonnullis in ecclesiis iam 
canonice institutae exstarent huiusmodi sodalitates, eaeque supersint 
in praesens, diversis tamen sub legibus et non paribus ditatae privilegiis 
et gratiis, dilectus filius hodiernus Procurator generalis Carmelitarum 
Excalceatorum Ordinis supplici prece Nos flagitat, ut, ad omnia dubia 
ac discrimina dirimenda, tam frugiferae devotioni unum constituamus 
centrum, omnesque societates, in toto orbe terrarum sub titulo Divini 
Infantis Pragensis exsistentes, iisdem legibus et privilegiis muniamus. 
Quare, cum omnino consentaneum sit, ut ipsa Sodalitas ab Infante Iesu 

concredatur exclusive Ordini Carmelitarum Excalceatorum, illi nimirum 
Ordini, cuius alumni iugiter fuerunt vigiles atque actuosi devotionis illius 
propagatores, attenta relatione dilecti filii Nostri S. R. E. Diaconi Car- 
dinalis Caietani Bisleti, e Sacra Congregatione pro Tridentini Concilii 
decretis interpretandis, apostolica Nostra auctoritate, praesentium te- 
nore, nunc et in posterum exsistenti Praeposito generali Ordinis Carme- 
litarum Excalceatorum, vel illius Vicario, facultatem exclusive tribuimus 
erigendi ubique terrarum, servatis sacrorum canonum praescriptionibus, 
Sodalitium, cui titulus a Divino Infante Pragensi. Praecipimus pariter, 
eadem Nostra auctoritate, per praesentes, ut omnibus societatibus eiusdem 
tituli, ubique terrarum, unum sit statutum, illud nempe a Sacra Concilii 
Congregatione probatum per decretum diei xxIv mensis iulii, anno MCMXIII, 
atque ut omnes, tam actu erectae, quam in posterum erigendae, societates 
similibus gaudeant indulgentiis ac privilegiis; praecipimus pariter, ut in- 
dulgentiae et gratiae quaecumque, ad hanc usque diem dictis sodalita- 
bus quomodolibet concessae, perinde revocatae censeantur, quemadmo- 
dum eas per praesentes apostolica Nostra auctoritate revocamus. 

Non obstantibus contrariis quibuscumque. Praesentibus perpetuis futu- 
ris temporibus valituris. 

Volumus autem ut praesentium Litterarum transumptis seu exem- 
plis, etiam impressis, manu alicuius Notarii publici subscriptis ac sigillo 
personae in ecclesiastica dignitate constitutae munitis, eadem prorsus 
fides adhibeatur, quae adhiberetur ipsis praesentibus, si forent exhibitae 
vel ostensae. 

Datum Romae apud Sanctum Petrum, sub anulo Piscatoris, die xv 
mensis ianuarii, anno MDCCCCXxIN, Pontificatus Nostri primo. 


P. CARD. GASPARRI, a Secretis Status. 


II 


VEN. SERVUS DEI MICHAEL GARICOITS, SACERDOS, FUNDATOR CONGREGA- 
TIONIS PRESBYTERORUM A SACRO CORDE IESU VULGO DE «BETHARRAM My 
INTER BEATOS CAELITES ADNUMERATUR. 


PIUS PP. XI 


Ad perpetuam rei memoriam. — Qui contra Ecclesiam suam inferorum 
portas numquam praevalituras edixit, Christus Dominus, quoties ad eam 
turbandam perditi homines exorti sunt, strenuos continuo viros excitavit, 

qui sanctitate ac doctrina, duplici quasi gladio muniti, ilorum impetum 
retardarent, frangerent audaciam. Hos inter viros, qui superiore saeculo 
adversus vaniloquentiam deerrantium philosophorum germanam vindi- 
carunt fidem, et potissimum in sortem Domini vocatos iuvenes, ne a 
veritatis semita deflecterent, confirmarunt, iure meritoque illustrem 
sibi locum vindicat Venerabilis Servus Dei Michaél Garicoits, sacerdos, 
qui Congregationis Presbyterorum a Sacro Corde Iesu auctor parensque 
fuit. Sanctissimus hic sacerdos, uti in postulatoria epistola habet Epi- 
scopus Baionensis, illius nempe dioecesis ubi humilis Dei Servus ortum 
duxit, vixit ac mortuus est, « docuit puer innocentiam et orationis 
« studium; famulus, cuncta obsequia, quae herorum conciliant benevo- 
«lentiam; discipulus, parem in pietatis et scientiae acquisitione ardo- 
«rem; vicarius parochi coadiutor, erga Superiores et senes observan- 
«tiam, nec non animarum curandarum zelo coniunctam prudentiam; 
«in Seminariis professor et moderator, summam illam artem artium 
«clericos in doctrina sana et in omni opere bono informandi; con- 
« scientiarum moderator, multiformem Spiritus ‘Sancti discretionem; in 
«condendo denique et formando suo Instituto, vere caelestem sapientiam 
«ad aedificandam evangelicam turrim supra firmam petram, et dotem 
« boni Pastoris, qui ante oves vadit et pro ipsis quotidie animam suam 
« ponit ». En paucis descriptum totius vitae Servi Dei curriculum, ecce ve- 
luti ante oculos posita fidelis eiusdem imago. — Ortus est Servus Dei Ibarre 
in dioecesis Baionensis oppidulo, die xv mensis aprilis anni MDCCLXXxxVII, 
a piis coniugibus Arnaldo Garicoits et Gratiana Etcheberry. Nonnisi post 
sex elapsos a nativitate menses ad sacrum fontem adduci potuit puerulus, 
ob temporum tristitiam, debacchante teterrima in Galliis rei publicae 
perturbatione, eversis templis, pollutis aris, Dei ministris ad necem quae- 
sitis. Pueritiam apud suos domi transegit eamque innocentissime duxit. 
Parentibus dicto audiens, a puerilibus nugis alienus, ingenio ad pietatem 
proclivis, apud altariolum, a semet ipso exstructum, sacerdotem sacra 
peragentem imitari in deliciis habebat. Vix decimum aetatis annum atti- 
gerat, quum, ob rei familiaris penuriam, paternam deserere domum seque 
agricolae cuiusdam famulatui addicere coactus est, gregisque custos 
factus, oves pavit. Biennio post ad suos reversus in colendis agris patri 
adiutor fuit, rudesque tulit agrestis vitae labores. At pius adolescens iam 
dudum vehementi desiderio tenebatur sacrae suscipiendae Synaxis; loci 
tamen parochus, non sine gravissimo supplicantis moerore, eiusdem optatis 
diu obstitit, donec, idoneus habitus qui angelica dape reficeretur, cae- 
lesti fere laetitia gaudens, Dei Famulus, fortium Pane refectus, chri- 
stianae statim perfectionis iter alacriore studio aggressus est. Etenim 

se in sortem Domini vocari praesensit et consilium ardenti prece matu- 
ravit; sed animi desiderio rei familiaris angustia potissimum obstabat. 
Omnia verum impedimenta singularis Servi Dei constantia disiecit. Pa- 
rochus enim decanus vicini pagi Michaélem uti famulum admittens, in- 
stitutionis illius curam simul assumpsit, atque ita oppidi illius collegium 
de parochi consensu celebrare coepit Servus Dei, domestica officia implens 
fideliter, ut quidquid temporis vacuum haberet studiis daret. Sic gram- 
matices rudimenta didicit. Postea, ut studiis superioribus operam navaret, 
domesticum famulatum penes Episcopum Baionensem gessit, officii ob- 
servantissimus, non minus quam in scholasticis muniis diligens et assi- 
duus, adeo ut et Antistitis benevolentiam et doctorum existimationem 
sibi conciliaret, cum condiscipulis non solum diligentia sed et pietate exem- 
plo esset et, virtutum omnium custode, pudicitia. Has ob eximias laudes 
Episcopi Secretarius consuluit ut impensis suis Seminarium Aturense Servus 
Dei ingrederetur, ubi philosophiam ipse calluit; dein in maius Aquae Augu- 
stanae Seminarium admissus, singulares nactus est in theologicis disciplinis 
progressus. Utroque in Seminario luculenta edidit Servus Dei virtutum 
omnium specimina, non solum ob vividum ingenium et scientiae meritum, 
sed ob pietatis et modestiae florem, ita ut dignus brevi habitus fuerit qui 
sacris Ordinibus cohonestaretur. Sacerdotio auctus, die vicesima mensis de- 
cembris anni MDCCCXXIII piacularem Hostiam prima vice litavit. Continuo 
missus est Servus Dei in pagum vulgo Cambo appellatum, ut parocho, senio 
confecto, in curiali munere implendo se adiutorem praeberet; atque hoc 
quidem in vicario munere gerendo mira emicuit Servi Dei prudentia 
cum apostolico studio sociata. Grandaevo enim parocho usque se obser- 
vantissimum exhibuit, dum totis viribus ad sacrum ministerium incubuit. 
Quare pueris catechesim tradere, verba e suggestu populo facere, corruptos 
emendare mores, piaculari in exedra confessiones excipere, animam agen- 
tibus assidere, omnes optimi pastoris partes religiose coepit implere, nullis 
laboribus parcens suaeque commoditatis pro populi emolumento penitus 
immemor. Binos post annos aliud itemque gravius officium Baionensis Epi- 
scopus Servo Dei censuit committendum. Arcessivit quippe eum in maius 
Seminarium, quod tunc situm erat prope celeberrimum peregrinorum 
concursu sanctuarium Deiparae de Beétharram nuncupatum, ut in Ec- 
clesiae spem succrescentibus iuvenibus philosophiam traderet. Ibi inter 
doctores, iam diu gallicana et iansenistica lue infectos, recens ab hac Sancta 
Sede proscripti Lamnesiani errores irrepserant; sed Servus Dei puram 
iugiter integramque servavit doctrinam iuxta Romanae Cathedrae prae- 
cepta, unde idem sibi promeruisse visus est splendidum illud praeconium, 
quod Divus Gregorius in Moralibus suis expressit: « Neque enim valde 

« laudabile est bonum esse cum bonis, sed bonum esse cum malis. Sicuti 
«enim gravioris culpae est inter bonos bonum non esse, ita immensi est 
« praeconii bonum etiam inter malos exstitisse » (lib. I, cap. I). Exspecta- 
tioni autem Antistitis sui cumulate respondit Dei Famulus; in Seminario 
enim illo, ubi religiosus spiritus et ecclesiastica disciplina languescebant, 
brevi inveteratis abusibus radicitus avulsis, actuosi Venerabilis ipsius 
opera, prisca refloruit virtus et divinae caritatis igne alumnorum pectora 
exarsere. Tunc primum cogitare coepit Servus Dei qua ratione dioecesis 
necessitatibus clerique rectae disciplinae providendum esset, et mente 
consilium est molitus instituendae Congregationis, cuius alumni sacer- 
dotes in difficillimis pastoralibus muniis obeundis validi forent sacris 
Antistitibus adiutores; cumque novus Baionensis Episcopus Seminarii 
maioris sedem in episcopali urbe restituisset, in oppido Bétharram, unde 
Seminarium migraverat, sub Virginis patrocinio Congregationem suam 
ponere Dei Famulus concupivit. Caelestem imploraturus opem Tolosae in 
sacram solitudinem recessit, ibique fuit in pio proposito divinitus firmatus, 
dum, in genua provolutus ante Virginis aram, ut vias suas Dominus sibi 
ostenderet fervida prece orabat. Baionam reversus mentem suam aperuit 
Episcopo, qui tamen dubius haesit, remque ad meliora tempora remit- 
tendam censuit. Antistitis sui placitis obedientissimus Dei Servus acquie- 
scens nec animo excidit nec spe; atque, ex auspicato, eidem haud diu 
opperiendum fuit. Nam, cum ipsum Baionam Episcopus vocasset ut in 
Seminario theologicas disciplinas doceret, et ad nutum sui Praesulis prom- 
ptus advolasset Dei Servus, tantae permotus obedientiae exemplo Epi- 
scopus eum iussit ut, omni solutus onere, ad sanctuarium de Béetharram 
reverteretur, ibique, quod admodum optaverat, novae Congregationi con- 
dendae operam daret. Hoc fuit exordium Congregationis Presbyterorum 
vulgo de Bétharram, ad exitum vertente trigesimo quarto supra millesi- 
mum et octingentesimum anno. Nec defuit exordiis illa humilitatis et chri- 
stianae paupertatis nota, quae praeclariora Dei opera semper illustravit; 
nullae Dei Famulo suppetebant opes, tenuis itemque vilis erat alumnorum 
cibus; sed, divina fretus Providentia, fundator omnes difficultates miranda 
devicit patientia et prudentissimis legibus ineuntem societatem munivit, 
firmavit. Anno vero MDCCCXXXXI pius conditor societatem eandem Sacra- 
tissimo Cordi Iesu nuncupatam commendatamque voluit;ipsoque anno, Epi- 
scoporum mandatis subditus, cum primis sociis religiosa vota paupertatis, 
castitatis atque obedientiae Dei Servus nuncupavit. Congregationis regimen, 
sibi a Baionensi Episcopo demandatum et a confratribus confirmatum, 
quoad vixit, tenuit,eoque in munere parentis potius quam moderatoris more 
se gessit, nihil a suis exigens, quod ipse antea non praestitisset: nullum, 

licet humile ac demissum officium, praetermittens, quo libentius ac facilius 
Congregationis leges a sodalibus servarentur. Pii sapientisque conditoris et 
moderatoris spiritus ac fervor in alumnis etiam exarsit, et brevi societas ipsa 
uberrimus nacta est progressus; novis enim erectis domibus, Baionensis dioe- 
cesis fines praetergressa est Congregatio et, vivente adhuc legifero parente, 
in longinquas Americae regiones migravit, ubi latissimus patuit evangelicis 
operariis campus. Nec in fundanda dumtaxat ac regenda Congregatione 
sua laboravit Dei Servus; sed alia, et quidem gravis ei fuit cura. Filiarum 
enim Crucis, sive Sororum a Sancto Andrea, spirituali bono naviter con- 
suluit et demandatum sibi de eisdem a Baionensi Antistite munus tri- 
ginta per annos religiose obivit; sic, multiplicatis industriis ac laboribus 
assiduis, dum sodalitium suum magis magisque florens conspexit, de Congre- 
gatione etiam Filiarum Crucis optime meritus est. Ad novissimos usque vitae 
suae dies apostolatum exercuit pro gloria Dei, sanctae Ecclesiae bono et 
spirituali christiani populi salute. Die, qui illi supremus illuxit, licet iam 
tenui uteretur valetudine, quasi adventantis mortis praesagus, ad Baio- 
nensem Antistitem venit, eique Congregationem suam commendavit; 
dein asceterium virginum a Cruce invisit universaeque communitati bene- 
dixit. Reversus autem Bétharram, sub vesperam cum alumnis suis hilari 
vultu conversatus est, seque omnia cum Episcopo composuisse dixit. 
Dein cubitum in conclave suum secessit, ibique, repentina perculsus suf- 
focatione, sui compos et Oleo Sancto inunctus, fervidas iaculatorias preces 
corde potius quam ore eliciens, Deo reddidit spiritum, Ascensionis Domini 
Nostri pervigilio, nempe die XIV mensis maii anni MDCCCLXII, aetatis suae 
anno sexagesimo septimo. Singularis fama sanctitatis, qua vivens Dei Servus 
gavisus fuerat, post obitum eius caelestibus confirmata signis magis ma- 
gisque percrebuit. Ad cadaver in templo expositum invisendum biduo 
cuiusque ordinis et conditionis confluxere cives, cruces, rosaria, sacra nu- 
mismata certatim corpori admoventes; Episcopus Baionensis pectoralem 
crucem suam cadaveri imposuit, sanctitatem defuncti Servi Dei effusis lacry- 
mis testatus. Funebris pompa triumpho simillima fuit ac deinceps sepulcrum 
Servi Dei magna semper populi frequentia celebratum est. Quare causa 
agitari coepta est de caelitum honoribus Dei Famulo decernendis et Ordi- 
nariis processibus in Curiis tam Parisiensi quam Baionensi rite adornatis, 
rec. mem. Leo PP. XIII, Praedecessor Noster, manu sua introducendae 
causae Commissionem signavit. Itaque apud Sacrorum Rituum Congrega- 
tionem iudiciales initae disceptationes de virtutibus quibus inclaruerat 
Servus Dei, hasque, probationibus omnibus rite sumptis expensisque, 
heroicum attigisse fastigium solemni decreto, quarto idus decembres 
anni MDCCOCXVI edito, rec. mem. Decessor Noster Benedictus PP. XV sanxit. 

Continuo sequuta est actio de miraculis, quae, Dei Famulo deprecante, di- 
vinitus patrata ferebantur, auditaque peritorum sententia, ceterisque de 
iure absolutis, Nos ipsi, per decretum decimoquarto kalendas apriles ver- 
tentis anni datum, de duobus miraculis constare declaravimus. Cum igitur 
de virtutibus heroicis ac de duplici miraculo iam esset prolatum iudicium, 
illud supererat inquirendum, scilicet ut Sacrorum Rituum Cardinales et 
Consultores rogarentur an tuto procedi posse censerent ad sollemnem Vene- 
rabilis Servi Dei Beatificationem. Hoc praestitit dilectus filius Noster Lu- 
dovicus S. R. E. Diaconus Card. Billot, Causae Relator, in generalibus 
comitiis, die decima mensis aprilis anni vertentis, in Vaticanis aedibus 
coram Nobis habitis; omnesque qui convenerant, tam purpurati Princi- 
pes quam Consultores, unanimi consensu affirmative responderunt. Nos 
tamen, in tanti momenti re, Nostram aperire mentem distulimus, donec a 
Patre luminum caelestis sapientiae auxilium impetraremus. Quod cum 
impensis precibus fecissemus, tandem, Dominica secunda post Pascha, qua 
die in Ecclesia proponitur Evangelium Boni Pastoris, scilicet decimo 
septimo kalendas maias huius anni, Eucharistico Sacro rite litato, accitis 
adstantibusque VV. FF. NN. Antonio 8. R. E. Cardinali Vico, Episcopo 
Portuensi et Sanctae Rufinae, Sacrorum Rituum Congregationi Praefecto, 
et Ludovico 8. R. E. Diacono Cardinali Billot, Causae relatore, una cum 
dilectis filiis Angelo Mariani, Fidei Promotore generali, nec non Alexandro 
Verde, eiusdem Sacrorum Rituum Congregationis Secretario, sollemniter 
ediximus tuto procedi posse ad ipsius Venerabilis Dei Famuli Beatifica- 
tionem. Quare precibus etiam permoti alumnorum e Congregatione Presby- 
terorum a Sacro Corde Iesu, vulgo de Bétharram, auctoritate Nostra aposto- 
lica, praesentium Litterarum tenore, facultatem facimus ut Venerabilis Ser- 
vus Dei Michaél Garicoits, sacerdos, fundator enunciatae Congregationis 
Presbyterorum a Sacro Corde Iesu, Beatus in posterum appelletur eiusque 
corpus sive relliquiae, non tamen in sollemnibus supplicationibus deferen- 
dae, publicae fidelium venerationi proponantur et imagines radiis deco- 
rentur. Insuper eadem auctoritate Nostra concedimus ut de illo recitetur 
Officium et Missa celebretur de Communi Confessorum non Pontificum 
iuxta Rubricas Missalis et Breviarii Romani, cum orationibus propriis per 
Nos adprobatis. Hance vero Officii recitationem et Missae celebrationem 
fieri dumtaxat concedimus in diocesi Baionensi nec non in templis omni- 
bus et religiosis domibus ubique terrarum sitis Congregationis Presby- 
terorum a Sacro Corde Iesu, vulgo de Bétharram, ab omnibus fidelibus tam 
saecularibus quam regularibus, qui Horas canonicas recitare teneantur, 
et, quod ad Missas attinet, a sacerdotibus confluentibus ad ecclesias in 
quibus Beati eiusdem festum agitur. Denique concedimus ut sollemnia 

Beatificationis Venerabilis Servi Dei Michaélis Garicoits in dioecesi atque in 
templis supradictis celebrentur cum Officio et Missa duplicis maioris 
ritus; quod quidem fieri praecipimus diebus per Ordinarium designandis 
intra annum postquam eadem sollemnia in patriarchali Basilica Vaticana 
fuerint celebrata. 

Non obstantibus Constitutionibus et ordinationibus Apostolicis ac de- 
cretis de non cultu editis, ceterisque contrariis quibuscumque. 

Volumus autem ut praesentium Litterarum transumptis, etiam im- 
pressis, dummodo manu Secretarii Sacrorum Rituum Congregationis sub- 
scripta et Cardinalis Praefecti sigillo munita sint, in disceptationibus etiam 
iudicialibus, eadem prorsus fides adhibeatur, quae Nostrae voluntatis 
significationi, his ostensis Litteris, haberetur. 

Datum Romae apud Sanctum Petrum, sub anulo Piscatoris, die x 
mensis maii, anno MDCCCCXXIII, Pontificatus Nostri secundo. 


P. CARD. GASPARRI, a Secretis Status. 


III 


VEN. DEI SERVUS ROBERTUS 8S. R. E. CARD. BELLARMINUS, E SOCIETATE 
IESU, BEATUS RENUNCIATUR. 


PIUS PP. XI 


Ad perpetuam rei memoriam. — Conspicuum, omni procul dubio, 
locum obtinet inter praestantissimos sanctitate ac doctrina viros, quibus 
inclyta familia Clericorum Regularium Societatis Iesu nobilitatur, Venera- 
bilis Servus Dei Robertus 8S. R. E. Cardinalis Bellarminus, qui iure meri- 
toque haberi potest tum Societatis illius, tum Purpuratorum Ecclesiae 
Patrum Senatus fulgidissima gloria. Et sane idem Dei Servus, doctrinae 
verbo non minus quam boni operis exemplo, Sanctorum altricem Eccle- 
siam Dei illustravit: integer, purus, fortis, prudens, sapiens, humilis, in 
religione, in episcopatu, in summis honoribus nihil aliud quaerens nisi glo- 
riam Dei, cuius amore flagrabat. Hunc Divo Borromaeo similem, haeretico- 
rum malleum, sacrae disciplinae instauratorem, christianae fidei culmen et 
propugnaculum, catholicae veritatis adsertorem ac vindicem strenuum 
praedicarunt coaevi, ipsique Romani Pontifices Nostri Decessores et in vita 
sanctissimum et in virtutum omnium exercitatione heroém appellare non 
dubitarunt. Natus est Servus Dei in civitate Montis Politiani in Hetruria, 
die Iv mensis octobris anni MDXLU, parentesque sortitus est nobilitate non 

minus quam pietate insignes: nempe Vincentium Bellarminum equitem, 
amplissimis legationibus functum ac magna civium existimatione floren- 
tem, et Cynthiam Cerviniam, clarissimam matronam, germanam sororem 
celeberrimi Cardinalis a Sancta Cruce, qui, nomine Marcelli II, ad Beati 
hance Petri Cathedram evectus est. Salutaribus baptismatis aquis abluto 
puerulo nomina fuerunt Roberto, Francisco, Romulo, et statim a pri- 
mis aetatis annis mira in eo pietas illuxit. A pucrilibus enim nugis alie- 
nus, orationi saepius vacabat, et alios pueros ad se vocare in deliciis 
habebat ut una simul Dei laudes celebrarent: immo vix quinque annos 
natus, scamnum adscendens, sacros in concionando oratores imitari stu- 
debat. Acri praeditus ingenio, grammaticam brevi didicit, et in scholis 
Societatis Iesu, patria in urbe, inter rhetoricae alumnos admissus, poésim 
non sine laude exercuit. Latinas simul graecasque litteras calluit, et docto- 
rum laudes et condiscipulorum amorem sibi merito excitavit. Ex ipso Servi 
Dei ore innocentia emicabat, atque is, in scholasticis disceptationibus publi- 
cis, angelus intuentibus videbatur. Cum octavum supra decimum annum 
aetatis ageret, et genitori admodum in votis esset Patavium eum mittere 
ad superiora studia, Servus Dei temporales honores despiciens se in Socie- 
tatem Iesu abdere cogitavit, devictisque virili pectore omnibus obstaculis, 
Romam venit et, rite expleto tirocinio, in Conlegio Romano philosophicis 
disciplinis vacavit. Primis religiosae vitae annis tenui usus est valetu- 
dine, nihilominus tales obtinuit in doctrina progressus, ut, exacto triennio 
factoque publico periculo, dignus habitus fuerit, qui plenis suffragiis Ma- 
gistri titulo potiretur. Florentiam missus ut humanas litteras traderet, 
adeo graviter aegrotavit, ut ex medicorum sententia iam morti proximus 
appareret; sed Robertus, ut sibi concederet vitam fervida prece rogans 
Deum, non alium ad finem impendendam quam ad maiorem eius gloriam 
procurandam, ex insperato convaluit; atque alacriore studio tum ad Magi- 
stri officium implendum, tum ad vitae internae perfectionem assequen- 
dam incubuit. Anno MDLXIV, stridente hyeme ac perdifficili itinere, Su- 
periorum -iussu se contulit Montis Regalis ad urbem, in Pedemonte, ut 
graecam linguam doceret, quo quidem officio singulari cum laude fun- 
ctus est. Tempus autem, quod a studiis supererat, in pietatis exercita- 
tionibus Dei Famulus insumebat et, concionator egregius, saepe in publicis 
templis verba populo faciebat. Patavium postea missus ad theologiam ad- 
discendam, illa etiam in civitate sacra praedicatione uberrimam messuit 
spiritualem segetem; atque inde Lovanium a Societatis Iesu Praeposito 
generali designatus discessit et, celeberrimo illo in Conlegio, splendidissima 
dedit doctrinae ac sanctitatis testimonia. Hebraicam enim linguam etiam 
didicit, et, sacrae theologiae lector renuntiatus, doctissimum illum, quem 

multo serius edidit, de Scriptoribus ecclesiasticis librum ibi tunc composuit. 
Eadem in Urbe per septennium mansit, ac, solemnibus professionis religio- 
sae votis nuncupatis et sacris Ordinibus Gandavii susceptis, Venerabilis Dei 
Servus salutarem Deo Hostiam, singulari laetitia perfusus, Lovanii prima 
vice litavit. Sacerdotio auctus, plurimas obtinuit haereticorum conver- 
siones, disertissimus divini verbi praeco et, in piaculari exedra, prudens 
conscientiarum moderator. Saeviente interea in Bataviae regionibus inter 
catholicos et haereticos bello, saepe Dei Servus vitae periculum subiit, 
nonnisi praesente caelesti ope a supremo discrimine liberatus; donec in pa- 
triam revocatus est, eique ibidem, auctoritate Decessoris Nostri Gregorii 
Pp. XIII, peculiaris scholasticae theologiae cathedra de controversiis fidei 
in Conlegio Romano concredita fuit. Hac ex cathedra mirandum in modum 
Servi Dei fides effulsit ac sapientia, studiumque, quo flagrabat, germanae 
Christi doctrinae tuendae ac vindicandae. Pontificis enim dicto audiens, 
qui ipsam facultatem scholasticam instituerat, ut dogmata Fidei propu- 
gnarentur adversus machinationes Lutheranorum, Calvinistarum aliorum- 
que haereticorum, qui per illud temporis in pluribus Europae nationibus 
grassabantur, undecim per annos Dei Servus, eruditissimis lectionibus, 
falsas haereticorum doctrinas refutavit, eaedemque lectiones sub titulo 
Controversiarum in haereticos praelo impressae ac per universam Euro- 
pam diffusae, tum pervicaciam haereticorum fregerunt, tum mirandas 
conversiones ad romanam fidem obtinuerunt. Quare Praedecessor Noster 
Sixtus Pp. V, anno MDLXxxIx, Dei Servum uti theologum, cum Cardinali 
Caietano Pontificis Legato, misit in Galliam, ubi strenuus Apostolici 
Legati fuit adiutor et consiliarius. Tredecim post menses Dei Servo in 
patriam reverso, a Gregorio XIV commissum est Sacram Scripturam 
una cum aliis doctis viris emendandi munus; quod opus immane alacri 
pectore idem aggressus, ut splendide absolveretur multum adlaboravit. Mox 
Conlegii Romani rector constitutus, nec non in spiritualibus Praefectus, 
alumnos suos ad religiosae vitae perfectionem atque ad humilitatis potissi- 
mum studium exemplo non minus quam consilio inflammavit; dein ad 
Provinciae Neapolitanae regimen vocatus, hoc quidem in officio singulari 
prudentia se gessit. Sed, tot ac tantis meritis clarus, ad maiora Dei Servus 
vocabatur munera. Illum enim Romam accivit cla. mem. Clemens Pp. VIII, 
eumque theologum suum esse voluit, nec non Sancti Officii Consultorem ; 
dein eumdem, in sollemni Consistorio habito feria quarta Quatuor Temporum 
Quadragesimae die 11 martii anni MDLxxxxIx, Romana Purpura ornavit, 
splendidum hoc de illo texens elogium: « Hunc eligimus quia non habet 
parem Ecclesia Dei, quod ad doctrinam ». Verum Dei Servus, qui Socie- 
tatem Iesu elegerat ut, a mundanis dignitatibus alienus, uni Deo posset 

inservire, accepto tantae dignitatis nuntio, quasi exhorruit; religiosorum 
suorum consilium supplex impetravit, et nonnisi obedientia a Romano 
Pontifice adactus, effusisque lacrymis, dignitatis insignia suscepit. Etsi 
in supremum Ecclesiae Senatum adlectus esset, nihil tamen a religiosae 
vitae tenore sibi deflectendum esse Dei Servus censuit; opimis sibi ab Hispa- 
niarum Rege exhibitis pensionibus firmiter recusatis, modicam tantum a Ro- 
mano Pontifice pecuniae summam accepit, ad dignitatis gradum sustentan- 
dum necessariam; residentiam quoque elegit, cum primum potuit, Romano 
Conlegio proximam, ut dilectae communitatis tintinnabulum audiret et eius 
sonitui obtemperaret. Sed aliud, angelicis quoque humeris formidandum, 
onus Dei Servum manebat. Etenim, cum anno Mpcti archiepiscopalis sedes 
Capuana vacasset, Clemens VIII Ecclesiae illius regimen Bellarmino censuit 
committendum, ipsumque die xxI mensis aprilis illius anni, manu propria, 
Capuanum Archiepiscopum consecravit. Ob eximiam, qua fruebatur, sancti- 
tatis famam Capuae pompa receptus, triumpho simillima, ab ovantibus et 
gratulantibus clero, proceribus et omnis conditionis civibus, continuo pa- 
storale ministerium diligentissime coepit exercere. Accuratissima sacra Visi- 
tatione dioecesim universam lustravit, cleri disciplinam restituit, veteres 
abusus eradicavit, in domibus religiosis communem vitam iterum exci- 
tavit, divini cultus decori consuluit, miram denique morum conversio- 
nem, potissimum sacris concionibus, obtinuit. Nec spirituali dumtaxat, sed 
etiam temporali archidioecesis bono prospexit vigilantissimus Pastor: archie- 
piscopalem enim domum, vetustate fatiscentem, instaurandam curavit, 
omnesque episcopalis mensae redditus, propriae commoditatis immemor, 
in cathedralis templi ornatum divinique cultus splendorem impendit. Tres 
per annos Servus Dei Capuanam sedem moderatus est, donec, demortuis, 
anno mpcv, Clemente VIII et Leone XI, Paulus V, Pontifex electus, ut sa- 
pientibus illius consiliis uteretur, in Curia Bellarminum retinuit. Dimissa 
igitur Capuana sede Romae Dei Famulus mansit, et ibidem apostolicis 
Congregationibus, impenso studio, operam suam navavit, verbo et scri- 
ptis Ecclesiae iura iugiter vindicavit atque in gravissimis negotiis per- 
tractandis luculenta doctrinae prudentiaeque exhibuit testimonia; et tamen 
hoc etiam tempore pueros rudesque doctrina christiana instituere solebat; 
cuius nempe doctrinae praeclarissimum Compendium, ad eorum captum ap- 
prime accommodatum, iussu ipsius Clementis VIII Rom. Pontificis, multo 
ante exaraverat. Tandem, laboribus fractus, impetrata a Summo Pontifice 
licentia, secessit in novitiorum sui Ordinis domum ad 8. Andreae in colle 
Quirinali, ut, omnibus solutus negotiis, se ad mortem, quam proximam prae- 
sentiebat, compararet. Et re quidem vera febri correptus discubuit atque, 
ingravescente morbo paucos post dies, extremis Ecclesiae Sacramentis 

munitus est. « Dissolvi cupiens et cum Christo esse » infirmitatis dolores 
patienti animo pertulit, assidua prece Iesu et Virginis dulcissima nomina 
repetens. Proximae tanti viri mortis nuntius universam Urbem summo 
moerore affecit, et plurimi cives, sive ex optimatibus sive e popularibus, 
ad S. Andreae domum confluebant, ut suprema vice sanctum inviserent. 
Idem Pontifex Gregorius XV ad infirmi Servi Dei lectulum accessit, et 
suprema apostolica Sua benedictione moriturum munivit. Tandem die, 
quem novissimum vitae suae futurum ipse praedixerat, nempe decimose- 
ptimo mensis septembris anni MDCXXI, quo divi Francisci Asisiensis stygma- 
tum memoria in Ecclesia recolitur, Dei Servus placidissimo exitu mortalem 
hanc vitam cum immortali commutavit, anno aetatis suae septuagesimo 
nono. Translatum est Venerabilis Dei Famuli corpus noctu ex memorata 
sede tirocinii in ecclesiam Nomini Iesu dicatam, ibique, etsi in testamento 
humilis Dei Servus conscripsisset, funebria iusta absque ulla pompa sibi 
esse comparanda, nihilominus Romanus Pontifex suis ipse sumptibus eum 
sepeliri voluit sollemni illo apparatu, qui ad Purpuratum Principem spe- 
ctat. Apertis vix templi foribus, ingens populi multitudo ad sacrum cadaver 
invisendum certatim ita confluxit, ut convocati milites circa tumulum im- 
pares essent turbae continendae. Post Missarum sollemnia, mitra de mortui 
capite avulsa et in frustula discerpta, itemque flocculi pilei cardinalitii 
et laciniae sacrorum paramentorum, quibus indutum erat cadaver, quasi 
relliquiae raptim in populum dispertitae fuerunt, donec disiectis, militari 
manu, impetum facientibus fidelibus et cum suprema voce sanctum con- 
clamantibus, conditum est Dei Servi corpus in templo a Nomine Iesu, 
primum quidem in communi sepulcro suae Societatis sacerdotibus assi- 
gnato, sed deinde, insequenti anno, in illam ipsam funebrem cryptam 
translatum est, ubi iam iacuerant mortales exuviae Ignatii Loiolaei, 
legiferi Societatis Iesu parentis. Quae autem de Servi Dei sanctimonia, 
cum ipse adhuc viveret, in hominum animis eximia insederat opinio, 
magis magisque invaluit postquam ipse ex hac mortali statione secessit, 
caelestibus potissimum aucta signis et miraculis, quae, ipso intercedente, 
patrata a Deo ferebantur. Quare continuo et in hac alma Urbe et in 
curiis ecclesiasticis Neapolitana, Capuana et Montis Politiani, auctoritate 
Ordinaria, inquisitiones inchoatae sunt super fama sanctitatis vitae eius 
nec non virtutum ac miraculorum, et fel. me. Urbanus VIII Pontifex 
Maximus Noster Praedecessor introductionis Causae Commissionem manu 
propria signavit die x1 mensis septembris anno MDCXXVI. Verum tria per 
saecula producta est Causa tam feliciter inita, quae, varias ob extrinsecas 
rationes, tamdiu siluit, donec die xvI novembris anni MDCCCCXxx in Con- 
gregatione Ordinaria Sacrorum Rituum super eiusdem Causae statu et 

super virtutibus Venerabilis Dei Famuli disceptatum de integro est; 
omnibusque iuridicis probationibus absolutis rec. me. Benedictus PP. XV 
Decessor Noster, die Xx1I mensis decembris eiusdem anni MDCCCCXX, sol- 
lemni decreto edixit « constare de heroicis Venerabilis Servi Dei Roberti 
Cardinalis Bellarmini virtutibus ». Adprobatis, ineluctabili Sedis Aposto- 
licae iudicio, heroicis Venerabilis Servi Dei virtutibus, institutum est 
iudicium de duobus miraculis, quae, Venerabili Bellarmino deprecante, a 
Deo patrata ferebantur, omnique iudicii severitate adhibita, auditaque 
iuratorum peritorum sententia, rebusque omnibus accurate perpensis, de 
duorum illorum prodigiorum veritate Nos ipsi constare decrevimus Domi- 
nica secunda post Pascha vertentis anni MpccccxxuI. Cum igitur esset 
de gradu heroico virtutum ac de duobus miraculis prolatum consilium, 
illud supererat discutiendum, nimirum ut Sacrorum Rituum Congregationis 
Cardinales et Consultores rogarentur an tuto procedi posse censerent ad 
sollemnem Venerabilis Dei Famuli Beatificationem. Hoc praestitit dilectus 
filius Noster Aidanus 8. R. E. Diaconus Cardinalis Gasquet, Causae 
Relator, in generalibus Comitiis coram Nobis habitis, in Vaticanis Aedi- 
bus, die vigesima quarta proxime praeteriti mensis aprilis; omnesque tam 
Cardinales, quam qui intererant Patres Consultores, unanimi consensu 
affirmative responderunt. Nos tamen, in tanti momenti re, Nostram ape- 
rire mentem distulimus, donec a Patre luminum caelestis sapientiae 
auxilium impetraremus. Quod cum impensis precibus fecissemus, tandem 
quinto nonas maii huius anni, die scilicet sollemnibus ob Sacrosanctam 
Crucem Hierosolymis inventam consecrato, Eucharistico Sacro rite litato, 
accitis adstantibusque venerabili fratre Nostro Antonio S. R. E. Cardi- 
nali Vico, Episcopo Portuensi et S. Rufinae, Sacrorum Rituum Congrega- 
tioni Praefecto, et dilecto filio Nostro Aidano 8. R. E. Diacono Cardinali 
Gasquet, Causae Relatore, una cum dilectis filiis Angelo Mariani, Fidei 
Promotore generali, nec non Alexandro Verde, eiusdem 8. Rituum Congre- 
gationis Secretario, sollemniter ediximus tuto procedi posse ad sollemnem 
Venerabilis Dei Famuli Roberti S. R. E. Cardinalis Bellarmini Beatifica- 
tionem. Quae cum ita sint, Nos, precibus etiam permoti universae reli- 
giosae familiae Clericorum Regularium Societatis Iesu, Apostolica Nostra 
auctoritate, praesentium vi, facultatem facimus ut Venerabilis Dei Famu- 
lus Robertus 8S. R. E. Cardinalis Bellarminus Beatus in posterum appel- 
letur, eiusque corpus et relliquiae, non tamen in sollemnibus supplicatio- 
nibus deferendae, publicae fidelium venerationi proponantur, atque imagi- 
nes eius radiis decorentur. Insuper, eadem auctoritate Nostra, concedimus 
ut de illo recitetur Officium et Missa celebretur de Communi Confessorum 
Pontificum, iuxta rubricas Missalis et Breviarii Romani. Eiusdem vero 

Officii recitationem et Missae celebrationem fieri dumtaxat concedimus 
in hac alma Urbe eiusque districtu, nec non in archidioecesi Capuana 
et in dioecesi Montis Politiani atque in omnibus templis ac domibus, ubi- 
que terrarum sitis, quae pertineant ad Clericos Regulares Societatis Iesu, 
ab omnibus, tam saecularibus quam regularibus, qui Horas canonicas 
recitare teneantur, et quod ad Missas attinet a sacerdotibus ad templa 
in quibus Beati eiusdem festum agitur confluentibus. Denique largimur 
ut sollemnia Beatificationis ipsius Servi Dei peragantur cum Officio et 
Missa duplicis maioris ritus; idque fieri concedimus in praefatis Urbe, 
dioecesibus, et templis sive sacellis, quae nominavimus, die per Ordina- 
rios designando, intra annum postquam eadem sollemnia in patriarchali 
Basilica Vaticana fuerint celebrata. 

Non obstantibus Constitutionibus et ordinationibus Apostolicis, nec 
non decretis de non cultu editis, ceterisque contrariis quibuscumque. 

Volumus autem ut praesentium Litterarum transumptis, etiam impres- 
sis, dummodo manu Secretarii Sacrorum Rituum Congregationis subscripta 
et Cardinalis Praefecti sigillo munita sint, in disceptationibus etiam iudi- 
cialibus, eadem prorsus fides adhibeatur, quae Nostrae voluntatis signi- 
ficationi, his ostensis Litteris, haberetur. 

Datum Romae apud Sanctum Petrum, sub anulo Piscatoris, die 
maii, anno Pontificatus Nostri secundo. 


P. CARD. GASPARRI, a Secretis Status. 


EPISTOLAE 


I 


AD RR. PP. DD. PHILIPPUM RINCON GONZALEZ, ARCHIEPISCOPUM CARACEN- 
SEM, ET AD CETEROS EPISCOPOS REIPUBLICAE DE VENEZUELA: NONNULLA 
PATERNO ANIMO ADMONENS IN ECCLESIAE UTILITATEM. 


Venerabiles fratres, salutem et apostolicam benedictionem. — Quod 
novas istic dioeceses, quattuor numero, nuper constituere licuit, id sane 
incredibilem Nobis attulit, neque una de causa, voluptatem. Placuit 
enim cum commune vestrum promovendae religionis studium, tum guber- 
natorum reipublicae oratorumque legibus ferendis aequitatem benignamque 
voluntatem hac in re agnoscere, quae civitatis ipsius, non Ecclesiae dum- 
taxat, utilitatibus apud vos augendis quam maxime conducat. Quodsi, 
per hoc episcopalium sedium incrementum, Ecclesiae commodius actio 

temperatur, velimus, ut eiusdem actionis latius acriusque intendendae 
veluti initium hine capiatis, cum haud pauca sint, in quibus navitatem 
vestram —ceteroqui Nobis plane perspectam—advocatam desideremus. 
Itaque id primum omnium, venerabiles fratres, efficite, ut, quibus in adu- 
lescentulis divinae vocationis semina deprehenderitis, ii non modo ad pie-- 
tatem accuratius informentur, sed etiam in Seminaria dioecesana quam- 
primum excipiantur. Quae quidem Seminaria ut sint, quemadmodum 
esse debent, domicilia ad rectam sanctamque adulescentium institutionem 
undique bene instructa et comparata, ea, quam optime fieri poterit, 
ordinetis oportet et locupletetis, ita tamen ut ne quid inde detrimenti 
Seminarium Caracense capiat, quod, altioribus disciplinis tradendis desti- 
natum, vestras omnium curas sollicitudinesque in primis postulat. Neque 
minus curae vobis esto, ut populus christianus ea ne ignoret quae vel 
credere vel ex dominica lege debet agere. Ad rem autem mirum quantum 
proderit scholas parochiales et ubique condi et apte constabiliri: cum enim 
teneriores animos ad christianae vitae officia penitus conformari contigerit, 
tum demum integritati morum restituendae consultum erit. Quo in genere 
praecipue cupimus, in tuenda familiae sanctitate elaboretis; nam, quo- 
niam, qualis domesticus fuerit convictus, talis hominum societas futura 
est, liquido patet, nisi Deus per matrimonii Sacramentum magnum fa- 
miliae praesideat eamque gratia sua fulciat, iam de ipsius coniunctionis 
firmitate, de mutuis parentum filiorumque officiis, de communi honestate 
morum actum esse. Praeceptis enim Dei Ecclesiaeque posthabitis, consen- 
taneum est nutare ac permisceri omnia, iustitiam, caritatem, concordiam 
ordinum: quas quidem virtutes ad reipublicae vestrae bonum valde inter- 
est incolumes fore, ut, intestinis discidiis bellisque remotis, nationi vestrae 
constent pacis omnisque civilis progressionis munera. Aliud praeterea 
est, quod Nos habet haud mediocriter sollicitos: sacras Missiones intelle- 
gimus indigenis ad Christum adducendis, quorum per amplissimas istas 
regiones tam ingens est numerus. Ex ipsis profecto Pontificatus Nostris 
actis, nostis, venerabiles fratres, quo fidei proferendae studio teneamur; 
quamobrem non est mirum si tot infidelium miserrimam sortem et com- 
ploramus et allevare contendimus. Quodsi vicariatum apostolicum Caronen- 
sem superiore anno ereximus, at certe multo maiora necessitas postulat. 
Quare vos vehementer hortamur, ut, collatis consiliis, videatis quo pacto 
opus Missionum et melius ordinari et impensius provehi apud vos queat, 
excitando in eam rem fidelium vestrorum studium ac largitatem. Habetis, 
venerabiles fratres, quae conscientia apostolici officii impulit ut vobis scri- 
beremus; vestrum iam nunc est, eadem, qua soletis pietate, excipere et 
ad effectum pro viribus deducere. Caelestium interea donorum auspicem 

paternaeque benevolentiae Nostrae testem, vobis, venerabiles fratres, et 
clero populoque vestro apostolicam benedictionem peramanter in Domino 
impertimus. 

Datum Romae apud Sanctum Petrum, die xxv mensis aprilis, anno 
MDCCCOxxII, Pontificatus Nostri secundo. 


PIUS PP. XI 


II 


AD R. P. D. IOSEPHUM LERAY, E CONGREGATIONE MISSIONARIORUM A SACRO 
CORDE IESU, EPISCOPUM TIT. REMESIANENSEM, VICARIUM APOSTOLICUM 
INSULAR, GILBERTIN., XXV EPISCOPATUS EIUS NATALEM GRATULATUR, 


Venerabilis frater, salutem et apostolicam benedictionem. — Non sumus 
equidem ignari quam sedulam religiosi viri, sodales tui, sacris Missionibus 
sibi creditis dent operam, et quam praeclare de iis longinquis mereantur 
regionibus, quas multo sudore ad veram fidem perducere nituntur. Quo in 
genere conspicuum te faciunt, venerabilis frater, cum evangelicae doctrinae 
in animos indigenarum insinuandae studium, tum satis diuturnum tem- 
poris spatium in eiusmodi apostolatu utilissime positum; iam enim sunt 
anni septem et triginta, postquam patriam reliquisti ut infideles Christo 
adiungeres, et, quamvis septuagesimum aetatis agere coeperis, iuveni- 
lem adhuc animi ardorem ad ministerium tam laboriosum afferre diceris. 
Cum autem quintus ac vicesimus proxime cadat episcopatus tui natalis, 
hunc nolumus praeterire quin peculiarem a Nobis accipias propensae in 
te voluntatis significationem. Itaque appropinquantem tibi gratulamur 
eventum, qui Congregationi tuae et ipsis, quos catholicae Ecclesiae pe- 
peristi, indigenis erit profecto periucundus; fore eundem, Deo dante, 
optimum veluti auspicium uberioris posthac messis, summopere confi- 
dimus. Fruere igitur, venerabilis frater, huius compensatione laetitiae, 
qua Christus Dominus actuosam afficit senectutem tuam, atque inde 
spem praecipe copiosae, quae te in caelis fruenda manet, remunerationis. 
Cuius quidem sit conciliatrix, itemque paternae benevolentiae Nostrae 
testis, apostolica benedictio, quam tibi, venerabilis frater, et, quibus 
praees, missionalibus et fidelibus, peramanter impertimus, 

Datum Romae apud Sanctum Petrum, die xxv mensis aprilis, anno 
mpcccoxxil, Pontificatus Nostri secundo. 


PIUS PP. XI 

III 


AD RB. P. D. PASCHALEM BERARDI, ARCHIEPISCOPUM CAIETANUM, XXV AB 
INITO EPISCOPATU ANNUM IN CONVENTU DIOECESANO EUCHARISTICO 
CELEBRATURUM. 


Venerabilis frater, salutem et apostolicam benedictionem. — Affer- 
tur ad Nos, proximo mense Conventum Eucharisticum dioecesanum istic 
habitum iri, et, hac ipsa occasione, clerum ac fideles tuae procurationi 
commissos quintum ac vicesimum episcopatus tui natalem esse sollemniter 
commemoraturos. Utrumque tibi eventum, venerabilis frater, ex animo 
gratulamur: alterum, quod ad excitandam acuendamque populi tui in Au- 
gustum Sacramentum caritatem magnopere conferet; alterum, quod effe- 
cturum est ut, quasi vicem reddendo, amanter impenseque archidioecesis 
tuae bonum promoveas. Optamus igitur, ut sacra ista sollemnia et bene 
succedant et eos afferant fructus qui communem expleant exspectatio- 
nem. Exploratum enim est Nobis, catholicam fidem per istam regionem 
alte in animis hominum esse defixam; Nobis vero videraur rem cupere et 
cogitatu iucundam et factu perutilem, cum cupimus, ut fidei in singulis 
actio vitae respondeat, omnesque ita collatis viribus agant ut, quam 
retinent fidem, ea ad rei publicae salutem plurimum habeat momenti. 
Id quidem futurum sine dubio est, si christianae ignem caritatis ex Corde 
Sacratissimo Christi Iesu, sub Eucharisticis speciebus latentis, grex tuus 
et abunde capiat et cotidie magis foveat. Iam vero ut Conventus Euchari- 
sticus animis omnino expiatis et ad meliora comparatis dimittatur, damus, 
ut postremo eius die, quo die Sacrum pontificali perages ritu, Nostro 
nomine adstantibus benedicas, proposita plena admissorum venia, usitatis 
condicionibus lucranda. Caelestium interea donorum auspicem paternae- 
que benevolentiae Nostrae testem, tibi, venerabilis frater, et clero popu- 
loque tuo apostolicam benedictionem peramanter impertimus. 

Datum Rémae apud Sanctum Petrum, die xxvm mensis aprilis, 
anno MpcccoxxmI, Pontificatus Nostri secundo. 


PIUS PP. XI 

IV 


AD R. P. AUGUSTINUM DELAROCHE, SUPERIOREM GENERALEM CANONICORUM 
REGULARIUM AB IMMACULATA CONCEPTIONE, QUINQUAGESIMUM ACTU- 
RUM SACERDOTIT SUI NATALEM. 


Dilecte fili, salutem et apostolicam benedictionem. — Plurimum tibi 
debet Sodalitas, quam qui regeres, alter post Conditorem, ab hac ipsa 
Apostolica Sede es iam pridem delectus; id enim debet — praeter suscepta 
in universum, hoc tui muneris spatio, incrementa — quod in domos com- 
parandas instruendasque satis amplum contuleris patrimonium tuum, 
atque in difficillimis rerum condicionibus Congregationem ab extremo 
paene discrimine vindicaveris. Sed alia quoque est causa, quae, quan- 
doquidem in re versatur in qua Nostrae admodum curae vigilant, efficit, 
ut Nobismet ipsis vehementer proberis. Cum enim Urbs, aucto civium 
numero, latius produci ac patescere coepisset, atque idcirco in nova ea 
viarum aediumque laxitate divino cultui animarumque procurationi 
apte consuli oporteret, tu, dilecte fili, quo es animo et ad Romani Pontificis 
desideria parato et religionis provehendae in primis studioso, non modo 
sedem in recenti quadam Urbis regione constituisti, sed etiam spirituale 
eius regimen a tuis obeundum accepisti perlibenter. Nec profecto ignora- 
mus, te nihil reliqui facere, conrogata quoque per Sodales tuos, ubicumque 
Commorantur, a fidelibus stipe, ut prope domum istam vestram templum 
parochiale ac votivum in Reginae Pacis honorem e solo excitari quam 
primum liceat. Nihil igitur mirum si, quos istic cives ad pietatem christia- 
nasque virtutes excolitis, iidem parant, ut audimus, peculiaribus grati animi 
sui significationibus te, dilecte’fili, honestare et prosequi die tertio decimo 
huius mensis, quo die quinquagesimum acturus es sacerdotii tui natalem. Qui 
quidem ut et tibi laetior illucescat et augustior per Nos reddatur, communis 
tui tuorumque gaudii participes sociique esse volumus gratulationibus omi- 
nibusque Nostris; optamus autem, ut, in caelestis exspectatione mercedis, 
cum Sodalitati tuae, tum populo isti vobis concredito, quam diutissime 
adsis incolumisque serveris. Divinorum interea munerum copiam tibi conci- 
liet, itemque paternam testetur benevolentiam erga te Nostram, apostolica 
benedictio, quam tibi, dilecte fili, Canonicis Regularibus, quos moderaris, 
et regionis istius Urbanae fidelibus peramanter in Domino impertimus. 

Datum Romae apud Sanctum Petrum, die vmI mensis maii, anno 
MDCCCCXxII, Pontificatus Nostri secundo. 


PIUS PP. XI 

AD R. P. HENRICUM QUENTIN, 0. 8. B.: DE OBLATO VOLUMINE « MEMOIRE 
SUR L’ETABLISSEMENT DU TEXTE DE LA VULGATE » GRATIAS AGIT ET 
LAUDES. 


Dilecte fili, salutem et apostolicam benedictionem.— Non mediocri 
cum delectatione animi librum accepimus a te erudite conscriptum, quem, 
e Collectaneis Biblicis Latinis sextum, hoc titulo Mémoire sur Vétablisse- 
ment du texte de la Vulgate, nuper obtulisti, munusculum pietatis erga 
Nos tuae, ut litterae in eius fronte inscriptae declarant. In eo enim ostendis 
quo pacto editionis Bibliorum Vulgatae vera germanaque lectio attingi 
queat, principiis legibusque constitutis, quae plurimum conferent ad 
integram illam Hieronymianae versionis restitutionem, quae sodalibus 
praeclari Ordinis Benedictini a decessoribus Nostris est auspicato com- 
missa. Ad eiusmodi autem opus adornandum apprime factus videbaris 
ob subtilitatem iudicii qua polles, quaamque diu experiendo auxisti, pri- 
mum cum Martyrologia investigares, dein cum codices ipsius Vulgatae 
manu scriptos colligeres atque alteros cum alteris conferres. Quae qui- 
dem iudicii vis ac facultas tum maxime elucet, quotiescumque varias 
discernis accurateque pensas lectiones et, codicibus in familias, quas 
vocant, digestis, has inter se comparas. In quo eam secutus es atque indu- 
xisti viam et rationem, quam qui tenuerit, etsi tanta est codicum copia 
ac tam multiplex lectionum varietas, fieri non poterit quin tuto is propo- 
situm assequatur. Nos igitur cum tua haec studia vehementer probamus, 
tum uberrimos allatura esse fructus omnino confidimus, ea praesertim 
spe ducti, fore ut tu ac sodales tui tam laboriosum Vulgatae ad codicum 
fidem emendandae opus brevi absolvatis ac perficiatis cum magna Ec- 
clesiae utilitate catholicaeque laude doctrinae. Interea gratum tibi signi- 
ficantes animum Nostrum de oblato volumine, caelestium donorum au- 
spicem paternaeque benevolentiae erga te Nostrae testem, tibi, dilecte 
fili, apostolicam benedictionem peramanter in Domino impertimus. 

Datum Romae apud Sanctum Petrum, die x mensis maii, anno 
MDCCCCXXIII, Pontificatus Nostri secundo. 


PIUS PP. XI 

VI 


AD R. P. PAULUM MARIAM REYNAUD, EPISCOPUM TIT. FUSSALANUM, VICARIUM 
APOSTOLICUM DE CE-KIAM ORIENTALI: CUIUS ACTUOSAM OPERAM PRO 
MISSIONIBUS IMPENSAM LAUDE HONESTAT. 


Venerabilis frater, salutem et apostolicam benedictionem.— Ad te 
mentis Nostrae aciem convertimus, de quo plura nuntiantur apprime di- 
gna, quae peculiarem tibi benevolentiam Nostram concilient. Quodsi om- 
nes habemus caros, quotquot proferendo inter infideles Evangelio dant 
operam, at Nobis profecto in visceribus haerent generosiores ii viri qui 
inter missionales eminent, quemadmodum ipse sine ulla dubitatione emi- 
nes. Novimus enim quam singulari amore a clero indigena diligaris, quem, 
praeceptis optatisque huius Apostolicae Sedis religiosissime obsecutus, ad 
sacras disciplinas, ad pietatem, ad sacerdotales virtutes effingere atque in- 
formare non desinis. Grande sane est istud, quo fungimini, apostolatus 
munus, et tale, quo efficienter fructuoseque fungi nemo quisquam possit, 
nisi sincero apostolorum spiritu sit penitus imbutus; proptereaque recte 
facis, cum eundem spiritum, quo tu, venerabilis frater, affluis, in clericos 
sacerdotesque indigenas transfundere omni contentione niteris. Sed aliam 
pastoralis animi tui laudem praecipue commemorare libet, insignem sci- 
licet caritatem, qua Sinenses istos tuos complecteris. Insignem merito di- 
cimus; in summa enim annonae gravitate, qua antehac provincia Ce-Kiam 
ista miserrime pressa est, non modo ipsemet, quicquid habebas faculta- 
tum, in iuvandos fame enectos contulisti, sed etiam vestimentorum tuo- 
rum partem iis levandis pignerasti. Quae quidem egregia facinora Ile ali- 
quando retribuet qui Caritas est; Nos autem, qui Eius vices, nullis No- 
stris meritis, gerimus, et ea tibi impense gratulamur et laetitiam illam 
participamus quae obventura tibi est plenior hoc anno, vitae religiosae 
quinquagesimo eodemque episcopatus quadragesimo. Hanc utinam duplicis 
eventi faustitatem uberior comitetur caelestium gratiarum effusio, quae 
Christo infidelium animas lucretur, fidelium arctius coniungat; earundem 
interea auspicem paternaeque voluntatis erga te Nostrae testem, tibi, 
venerabilis frater, et missionalibus populoque vicariatus istius tui aposto- 
licam benedictionem peramanter in Domino. impertimus. 

Datum Romae apud Sanctum Petrum, die xm mensis maii, anno 
Pontificatus Nostri secundo. 


PIUS PP. XI 

VII 


AD BR. P. D. PETRUM MARIAM GENDREAU, EPISCOPUM TIT. CHRYSOPOLITA- 
NUM, VICARIUM APOSTOLICUM DE TON-KIN OCCIDENTALI: PLENUM QUIN- 
QUAGESIMUM AB INITO SACERDOTIO ANNUM GRATULATUR. 


Venerabilis frater, salutem et apostolicam benedictionem. — Post- 
quam, abhine quinquaginta annos, in sacello Seminarii Parisiensis Missio- 
hum exterarum primum Deo litavisti, fuisse te in sacerdotalis atque epi- 
scopalis vitae curriculo actuosissimum divini Verbi ad Sinenses ministrum, 
et prudentia usuque rerum in gubernando enituisse, Apostolicae huic Sedi 
res est penitus explorata et cognita. Quo in genere nonnulla libenter com- 
memoramus, e quibus liquido patet, qua apud clerum istum vel europaeum 
vel indigenam existimatione flores et gratia, eam non tibi aliunde partam, 
quam ex praeclaris tuis cum animi laudibus, tum in Missionem tibi credi- 
tam promeritis. Haud multo enim post coeptum istic ministerium sacrum, 
Antistitis tui iussu, processum ordinarium, quem vocant, de quadringen- 
torum et quinquaginta Servorum Dei martyrio instituisti, qui haud multo 
ante, rege Tu-Duc, in odium fidei, ut fertur, caesi erant; quem statim ac 
confeceras, ad episcopalem dignitatem evectus es et adiutor Vicario Apo- 
stolico datus. Cui cum vita functo per ea tempora successisses, quibus 
tandem aliquande christianam profiteri religionem omnibus publice licuit, 
curae tibi fuit, ut damna ante per vexationes illata reparares et nova 
rerum condicione in vicariatus bonum quoquo pacto utereris. Perstudiosae 
hac in re voluntati tuae felicissimum respondisse exitum, vel ipse Missio- 
num tuarum status perspicue ostendit, ubi stationum, sacrarum aedium, 
sacerdotum indigenarum, christianae doctrinae praeceptorum et fidelium 
numerus mirifice increbruit. Quae christiani nominis amplificatio, etsi te- 
cum ip ea naviter elaborarunt religiosae utriusque sexus, quas istuc indu- 
xisti, familiae, maximam tamen partem tribuenda est cum saepe a te datis 
sermone annamitico efficacissimis ad clerum populumque litteris, tum vi- 
sitationibus pastoralibus, quas, non sine summo animi corporisque labore, 
ad populum Christi fide imbuendum emendandumve dirigere potissimum 
soles, tum etiam caritati qua indigenarum necessitatibus adhuc prospe- 
xisti, praesertim cum vel inedia vel aquarum eluvionibus urgerentur. Quin- 
quagesimus igitur sacerdotii tui natalis, quem proximo acturus es mense, 
si quidem tibi iucundus illucescet, at tuis erit profecto laetissimus; eun- 
demque, quasi quoddam tam diuturni temporis sancte laborioseque exacti 

complementum, tibi, venerabilis frater, et Nos vehementer gratulamur et 
Pastorum Princeps Iesu Christus copiosis solaciis gratiisque, ut pro certo 
habemus, memorabilem efficiet. Divinorum interea munerum auspicem 
paternaeque benevolentiae Nostrae testem, tibi, venerabilis frater, et clero 
populoque vicariatus tui apostolicam benedictionem ex animo impertimus. 

Datum Romae apud Sanctum Petrum, die xm mensis maii, anno 
MDCCCCXxIn, Pontificatus Nostri secundo. 


PIUS PP. XI 


VIII 


AD EMUM P. D. ANTONIUM 8. R. E. CARDINALEM VICO, EPISCOPUM PORTUEN- 
SEM ET 8. RUFINAE, SACRAE RITUUM CONGREGATIONI PRAEFECTUM: DE 
SOLLEMNIBUS BEATAE TERESIAE A IESU INFANTE LEXOVIT PERSOLVENDIS. 


Venerabilis frater Noster, salutem et apostolicam benedictionem. — 
Pro tuo ipse officio prae ceteris nosti, quam libenti iucundoque animo Ve- 
nerabili Dei Famulae Teresiae a Iesu Infante beatorum caelitum hono- 
res nuperrime decreverimus. Etenim non sine peculiari miserentis aman- 
tissimique Dei consilio contigisse putamus, ut, nondum exacto decennio 
ex quo eiusmodi causa agitari coepta est, et anno quinto ac vicesimo vix 
pleno a sanctissimo Teresiae obitu, res sit, omnibus rite servatis, absoluta 
feliciter. In tanta hac sane caelestium oblivione rerum, in hoc tanto super- 
naturalis ordinis contemptu, perque haec tempora, cum non pauci ho- 
mines tam magnos gerunt spiritus ut catholicam Ecclesiam, sanctitatis 
matrem omnisque humanitatis altricem, aut ignorent aut ignorare se si- 
mulent, referendum est Deo acceptum, quod ea ipsa adulescentula, quae 
in Carmeli claustris ignota degerat, inlustris ubique gentium evaserit, cum 
ob simplicitatem ingenuitatemque animi et vitam angelicae simillimam, 
tum ob virtutum miraculorumque splendorem, tum denique ob perfe- 
ctionem eius, quam prae se tulit, infantiae spiritualis, cuius magistram se 
candidulam praestitit in mirabili eo libro, quem, Superiorum iussu, ve- 
nuste — et venustate quidem non arte quaesita — de vita sua conscripsit. 
Exemplum eam profecto Ecclesiae filiis insigne carissimumque ad imitan- 
dum proposuimus; proposuimus rite colendam, quae sanctitatis herois 
exstitisset, eoque ipso patronam ac deprecatricem dedimus, utpote quae 
coeperit, quemadmodum ipsamet praenuntiaverat, pergatque pluviam ro- 
sarum e caelo in homines demittere. Nunc autem, sacris sollemnibus in 

patriarchali Basilica Vaticana peractis, reliquum est, ut apud Carmelitas 
Excalceatos et in dioecesi Baiocensi et Lexoviensi usitatae in triduum 
supplicationes habeantur, unde plurimum Deo ipsique beatae Teresiae 
gloriae neque minus spiritualis emolumenti christifidelibus accedere con- 
fidimus. Quo in genere non sine animi voluptate accepimus, te, venera- 
bilis frater Noster, rogatum esse Lexovium te conferas, ut statis sollemni- 
bus ea in civitate praesideas. Hanc quidem invitationem vehementer pro- 
bamus, et quia tibi, sollerti causae Teresianae Relatori, bene debitam, et 
quia supplicationes illas efficies romanae purpurae maiestate augustiores. 
Laeto igitur omine iter illud ingredere; Lexovienses autem cives Nostris 
verbis hortare, ut, quandoquidem beatae Carmelitidis corpus intra moenia 
sua auspicato possident, cum praeclara inde capiant christianarum virtu - 
tum incitamenta, tum pro communi omnium Patre ad sepulerum eius 
gloriosum preces admovere ne desinant. Divinorum interea munerum con- 
ciliatricem paternaeque caritatis Nostrae testem, tibi, venerabilis frater 
Noster, apostolicam benedictionem peramanter impertimus. 

Datum Romae apud Sanctum Petrum, die xIv mensis maii, anno 
MDCCCCXXIII, Pontificatus Nostr secundo. 


PIUS PP. XI 


Ix 


AD RB. P. CAROLUM LAGIER, ANTISTITEM URBANUM, MODERATOREM GENERA- 
LEM PII OPERIS SCHOLARUM ORIENTIS, IPSIUS OPERIS UTILITATEM COM- 
MENDANS. 


Dilecte fili, salutem et apostolicam benedictionem. — Istud, cui praees 
Opus, iterum iterumque proximi decessores Nostri et laudibus cumula- 
verunt et piae fidelium liberalitati impense commendarunt. Eosque iure 
meritoque id fecisse, non modo ipsum comprobat, quod vos assequi stu- 
detis, propositum, sed etiam proposito congruens actio ipsorum vestra, 
quae utilitates sane praeclaras Orienti christiano ad hunc diem attulit. 
Nam, praeter alia multa quae in dissitis illis regionibus, magnarum rerum 
memoria inlustribus, conamini, illud praecipue vobis curae est, ut et catho- 
licas ibidem Missiones subsidiis omne genus provehatis, et iuventutem 
recte instituendam ab erroribusque heterodoxorum tuendam opportuno 
scholarum praesidio curetis. Nullum sane vestro instituto salubrius cogi- 
tari potest. Quare pergratum Nobis accidit quod nuntiastis, quam con- 

suevistis quotannis a Galliae fidelibus in Orientalium bonum conrogare 
stipem, eam anno proxime elapso aliquanto copiosiorem fuisse. Verumta- 
men intellegimus, quod ipsi fatemini, id omne tantis necessitatibus longe 
esse impar. Nos igitur, cum studium dilaudemus vestrum, qui pro Orien- 
talium salute tantopere contenditis, tum Gallicum episcopatum genero- 
sosque civium vestrorum animos vobis advocamus. Nullo sane in negotio, 
quod religionis humanitatisque intersit, horum largitas desideratur; at 
velimus ii saepe recolant, tantum abesse ut res domestica largiundo exte- 
nuetur, ut etiam, Deo dante, magis magisque floreat ac revirescat. Ve- 
stro interea Nos incepto bene precamur, confisi futurum, ut, catholicis e 
Gallia vobiscum conspirantibus, ea capiat posthac incrementa, quae ope- 
ris ipsius gravitati amplissimaeque utilitati respondeant. Quod ut e com- 
munibus optatis succedat, caelestis auxilii auspicem paternaeque benevo- 
lentiae Nostrae testem, tibi, dilecte fili, et ceteris in Consilio tibi assiden- 
tibus, itemque universis iis qui, collata stipe, opus vestrum adiuvant vel 
adiuturi sunt, apostolicam benedictionem peramanter impertimus. 

Datum Romae apud Sanctum Petrum, die xIv mensis maii, anno 
MDCCCOXxII, Pontificatus Nostris secundo. 


PIUS PP. XI 


x 


AD RB. P. D. BONAVENTURAM CERRETTI, ARCHIEPISCOPUM TIT. CORYNTHIEN- 
SEM, APOSTOLICAE SEDIS NUNTIUM IN GALLIA: DE SAECULARIBUS HONO- 
RIBUS MEMORIAE LUDOVICI PASTEUR DECRETIS. 


Vénérable frére, salut et bénédiction apostolique. — L’iuvitation qui 
a été faite au Saint-Siége de participer aux solennités du centenaire de 
Louis Pasteur Nous a été particulitrement agréable, et Nous voulons 
Nous—mémes Nous y associer en vous déléguant pour Nous représenter 
en cette circonstance. 

Pasteur est une figure trop noble de savant chrétien, ses succés scien- 
tifiques ont été trop bienfaisants, son @uvre de charité et de dé6vouement 
est trop universelle, pour que le Saint—-Siége ne s’associe pas aux fétes 
organisées pour célébrer sa mémoire. 

Ses études sur l’origine de la vie, sa lutte contre les maladies micro- 
biennes, ont été la base et le point de départ de toute une série d’appli- 

cations qui ne cessent de répandre leurs bienfaits 4 toute ’humanité 
souffrante. 

Mais surtout, au milieu de ses études et de ses magnifiques décou- 
vertes, il gardait la foi droite, simple et confiante, et ses études scientifi- 
ques lui faisaient découvrir de plus en plus, au fond de toutes choses, le 
Dieu infini, qui ituminait et consolait son 4me, qui inspirait sa charité. 
C’est avec ce secours divin qu’il put, comme il ]’affirma dans son discours 
d’inauguration de I’Institut qui porte son nom, reculer Jes frontiéres de la 
vie: ce qui n’est, certes, pas un modeste titre de gloire pour un mortel. 

Heureux de Nous associer aux fétes solennelles du centenaire de ce 
savant, grand parmi les plus grands, Nous formons le veeu que la jeunesse 
studieuse et les hommes de science s’inspirent des magnifiques exemples 
de ce maitre. 

En témoiguage de Notre spéciale bienveillance Nous vous accordons 
de tout cewur la Bénédiction Apostolique. 

Rome, du Vatican, le 20 mai 1923. 


PIUS PP. XI 


Suprema S. Congregatio S. Officii 987 


ACTA SS. CONGREGATIONUM 


SUPREMA SACRA CONGREGATIO S. OFFICH 


I 


DAMNANTUR OPERA QUAEDAM M. MIR ET I. DE RECALDE 


DECRETUM 
Feria IV, die 2 mati 1923 


In generali consessu Supremae Sacrae Congregationis S. Officii Emhi ac 
Rmi Domini Cardinales fidei et moribus tutandis praepositi, praehabito 
RR. DD. Consultorum voto, proscripserunt, damnaverunt atque in Indi- 
cem librorum prohibitorum inserenda mandaverunt opera: 


I. Historia interna documentada de la Compania de Jestis, par Don Mi- 
GUEL Mir, Pbro, de la Real Academia Espaiiola. Tomo I et II. 

II. Histoire intérieure de la Compagnie de Jésus d’aprés les docu- 
ments, adapté par I. DE RECALDE du récent ouvrage espagnol de Don Mi- 
guel Mir: I, «Les principes». Paris, Librairie Moderne, 2, Rueide l’Echaudé 
Saint-Germain, 2, 1922. 


Et insequenti feria V, die 3 eiusdem mensis et anni, Sanctissimus 
D. N. D. Pius divina Providentia Papa XJ, in solita audientia R. P. D. As- 
sessori S. Officii impertita, relatam sibi Efhorum Patrum resolutionem 
approbavit, confirmavit et publicandam iussit. 

Datum Romae, ex aedibus S. Officii, die 4 maii 1923. 


Aloisius Castellano, 
Supremae 8. C. 8. Offictt Notarius. 


II 


DAMNATUR OPUSCULUM: « L’APPARITION DE LA TRES SAINTE VIERGE DE 
LA SALETTE ». 
DECRETUM 
Feria IV, die 9 mati 1923 


In generali consessu Supremae Sacrae Congregationis S. Officii Emi 
ac Ri Domini Cardinales fidei et moribus tutandis praepositi proscripse- 

runt atque damnaverunt opusculum: L’apparition de la trés Sainte Vierge 
sur la sainte montagne de la Salette le samedi 19 septembre 1845. — Simple 
réimpression du texte intégral publié par Mélanie, etc. Société Saint-Augus- 
tin, Paris—Rome-Bruges, 1922; mandantes ad quos spectat ut exem- 
plaria damnati opusculi e manibus fidelium retrahere curent. 

Et eadem feria ac die Sanctissimus D. N. D. Pius divina providentia 
Papa XI, in solita audientia R. P. D. Assessori S. Officii impertita, 
relatam sibi Emorum Patrum resolutionem approbavit. 

Datum Romae, ex aedibus 8. Officii, die 10 maii 1923. 


Aloisius Castellano, 
Supremae 8. C. 8. Officii Notarius. 


SACRA CONGREGATIO CONSISTORIALIS 


I 


ABBATIA SANCTI PETRI DE MUENSTER CONSTITUITUR SUFFRAGANEA ECCLE- 
SIAE METROPOLITANAE REGINATENSIS. 


DECRETUM 


Cum R. P. D. Michaél Ott, Abbas Ordinarius Sancti Petri apud Muen- 
ster, preces SSmho D. N. Pio PP. XI porrexerit, ut abbatia Sancti Petri, 
quae Litteris Apostolicis diei 6 maii 1921 constituta fuit Sanctae Sedi 
immediate subiecta, provinciae ecclesiasticae Reginatensi uniretur, ad 
instar dioecesis suffraganeae, Sanctitas Sua, memoratas preces benigne 
excipiens, gratiam iuxta petita concessit. Quapropter, praesenti Consi- 
storiali decreto, praefata abbatia Sancti Petri penes Muenster declaratur 
et statuitur suffraganea Ecclesiae metropolitanae Reginatensi et tanquam 
dioecesis ipsius ecclesiasticae provinciae: contrariis quibusvis non ob- 
stantibus. 

Datum Romae, ex aedibus S. C. Consistorialis, die 18 novembris 1922. 


8 C. Carp. DE Lal, Ep. Sabinen., Secretarius. 


L. 8. 
Aloisius Sincero, Adsessor. 

II 


PROVISIO ECCLESIAE 


Ssmus Dfius Noster Pius Div. Prov. Pp. XI, decreto 8S. Congregationis 
Consistorialis diei 3 martii 1923, titulari episcopali Ecclesiae Sorensi prae- 
fecit R. D. Iosephum Deitmer, quem constituit Auxiliarem Emi P. D. 
Adolphi Card. Bertram, Episcopi Vratislaviensi, cum onere residendi in 
urbe Berolinensi. 


SACRA CONGREGATIO DE RELIGIOSIS 


DUBIUM 


DE HABITU NOVITIORUM A TRANSEUNTE AD ALIAM RELIGIONEM GESTANDO 


Sacrae Congregationi de Religiosis propositum fuit sequens dubium 
pro opportuna solutione: 


« Religiosus, qui in quadam religione professus, obtento indulto Apo- 
« stolico, ad aliam religionem transit, teneturne ad habitum novitiorum 
« religionis ad quam suscipiendum et gestandum perdurante novitiatu in 
« nova religione? ». 

Sacra autem Congregatio re mature perpensa respondendum censuit, 
prout respondet: Affirmative. 

Datum Romae, ex Secretaria Sacrae Congregationis de Religiosis, 
die 14 maii 1923. 


C. Carp. LAURENTI, Praefectus. 
L. & 8. 
Maurus M. Serafini, Ab. O. 8. B., Secretarius. 


‘ 

SACRA CONGREGATIO RITUUM 


I 
ROMANA 


BEATIFICATIONIS ET CANONIZATIONIS VEN. SERVI DEI ROBERTI 8. R. E. CAR- 
DINALIS BELLARMINO, SOCIETATIS IESU. 


SUPER DUBIO 


An, stante approbatione virtutum et duorum miraculorum, TUTO procedt 
possit ad solemnem praefati venerabilis Servi Dei Beatificationem? 


Quod, tribus abhine saeculis, inclytae Societatis Iesu alumni, suo prae- 
eunte Praeposito generali, recte sancteque proposuerant sibi, cum Aposto- 
licam hanc supplices adiverunt Sedem, Beatorum Caelitum honores be- 
nemerentissimo sodali suo Roberto S. R. E. Cardinali Bellarmino postu- 
laturi, hoc sane, post tot tantasque sive prosperas sive adversas vices, quas 
lectissima haec experta fuit Beatificationis causa, cunctis tandem, quae e 
constitutis iudiciorum formulis servari oportebat, adamussim servatis, 
beneque adiuvante Deo, se iam esse assequutos, iure meritoque laetantur. 

Equidem, ad omnia eorumque adiuncta, quae in hac diiudicanda et 
expedienda venerabilis Bellarmino Beatificationis causa, alia ex aliis, adeo 
diuturno tamque vario interiecto saeculorum spatio, evenisse constat, 
tranquillum animum et praeiudicatae opinionis expertem — uti omnino 
decet prudentem virum, accuratum veritatis quaesitorem, iustumque veri- 
tatis aestimatorem — qui parumper attendat, hic facere procul dubio ne- 
quit, quin agnoscere cogatur atque revereri providentiam plane singularem, 
qua dives semper in sua misericordia Deus, in bonum praesertim fidelium, 
hasce regit et moderatur Beatificationis et Canonizationis causas, utpote 
quae ad Romani Pontificis, Sui in terris Vicarii. pertinent Primatum, cum- 
que eiusdem Romani Pontificis infallibili Magisterio maxime coniunguntur 
et colligantur. 

Revera, quae semel iterumque excitatae et allatae in medium dubita- 
tiones fuerunt, contradictiones atque repugnantiae, eaedem, aequa lance 
ad trutinam revocatae quum fuerint, acri intentoque studio expensae at- 
que discussae, si quam forte prae se ferre videbantur difficultatis speciem, 

hanc eamdem statim funditusque eas amittere necesse fuit, sicut, oriente 
sole, diffugiunt illico et dissipantur tenebrae. Nullum proinde facessere 
illae valuerunt negotium, multoque minus — si quidem fieri id potuisset, 
fierique, post omnes adhibitas humanas diligentias atque cautiones, post- 
que Divini Spiritus enixe imploratum auxilium et lumen, ipsemet sine- 
ret Deus — ex inconcussa stabilitate sua quovis modo perturbare s0- 
lemne Summi Pontificis rec. me. Benedicti Papae XV super virtutibus 
venerabilis Bellarmino Decretum, quodque tantam nuperrime novam ade- 
ptum est certitudinem atque firmitatem, quanta eidem obvenit ex divino 
duorum miraculorum testimonio, de quibus alterum agit Sanctissimi Do- 
mini nostri Pii Papae XI, superiore aprili mense, editum riteque promul- 
gatum Decretum. 

Quin immo istiusmodi dubitationes, contradictiones atque repugnan- 
tiae, de quibus iniecta mentio fuit, longe alium, prout exspectandum et 
necessarium profecto erat, sortitae sunt effectum; quandoquidem ad ple- 
niorem in lucem collocandam excelsam praenobilis Causae huius dignita- 
tem magnopere contulerunt: ita nempe, ut ex hisce omnibus iteratisque 
ictibus pulchrior usque et illustrior venerabilis Servi Dei Roberti S. R. E. 
Cardinalis Bellarmino exierit persona, cunctisque eadem patuerit germana 
prorsus atque sincera, non manca scilicet, neque mutila, neque fucatis 
coloribus ementita, sed singulis et integris suis partibus vere et fideliter 
expleta, suoque nativo splendore circumfusa. 

Quamobrem in generalibus sacri huius Ordinis comitiis, quae die vi- 
gesima quarta proxime praeteriti mensis aprilis, coram Sanctissimo Do- 
mino nostro celebrata sunt, proposito per Reverendissimum Cardinalem 
Aidanum Gasquet, causae Relatorem, Dubio: An, stante approbatione vir- 
tutum et duorum miraculorum, tuto procedi possit ad solemnem venerabilis 
Servi Dei Roberti 8. R. H. Cardinalis Bellarmino Beatificationem? quot- 
quot aderant, tum Reverendissimi Cardinales tum Patres Consultores, 
uno velut ore, tuto procedi posse responderunt. De hac vero unanimi suf- 
fragatione quamvis valde gratulatus fuisset Sanctissimus Dominus noster, 
ex efque non modicum Se cepisse gaudium significasset, noluit tamen 
tantae dignitatis tantaeque utilitatis Causam supremo Suo absolvere iu- 
dicio, sed istud, iuxta veterem sapienterque inductum morem, Sibi proro- 
gandum duxit, ut interea precationi suppeteret spatium ad impetrandam 
Sancti Spiritus illustrationem. Quumque mentem Suam manifestam fa- 
cere statuisset, hodiernam designavit diem, quae solemnibus, ob sacro- 
sanctam Crucem Hierosolymis inventam, est consecrata; ideoque propi- 
tiationis Hostia ferventer oblata, ad Vaticanas Aedes arcessiri mandavit 
* Reverendissimos Cardinales Antonium Vico, Episcopum Portuensem et 


| 
| 
| 


292 Acta Apostolicae Sedis - Commentarium Officiale 


Rufinae, sacrae rituum Congregationi Praefectum, et Aidanum Gasquet, 
causae Relatorem, una cum R. P. Angelo Mariani, Fidei Promotore gene- 
rali, meque insimul infrascripto Secretario, eisque adstantibus, solemniter 
pronuntiavit: Tuto procedi posse ad solemnem venerabilis Servi Dei Roberti 
8. R. E. Cardinalis Bellarmino Beatificationem. 

Hoc autem Decretum publici iuris fieri, in acta sacrae rituum Congre- 
gationis referri, litterasque apostolicas in forma Brevis de Beatificationis 
solemnibus, ubi primum licuerit, in Basilica Vaticana celebrandis, expediri 
iussit, quinto nonas maii anno MDCCCCXXIm. 


8 A. Carp. Vico. Ep. Portuen. et 8. Rufinae, 
S. R. C. Praefectus. 


L. 8. 
Alexander Verde, Secretarius. 


II 


SUBLACEN. 


BEATIFICATIONIS ET CANONIZATIONIS VEN. SERVI DEI FR. MARIANI AB ARCE 
CASALI, LAICI PROFESSI ORDINIS FRATRUM MINORUM, IN RECESSU PROPE 
CIVITELLAM. 

SUPER DUBIO 


An constet de virtutibus theologalibus, Fide, Spe et Caritate in Deum et 
proximum; nec non de cardinalibus, Prudentia, Iustitia, Fortitudine et 
Temperantia earumque adnexis, in gradu heroico, in casu et ad effectum, 
de quo agitur? 


Quae in medium proferuntur probationes, quibusque regitur et susten- 
tatur haec simplex quidem atque humilis, non ideo tamen nobilis minus 
atque praeclara venerabilis Fratris Mariani super virtutibus Causa, ex- 
pendere qui aggreditur easque certas et exploratas facere sibi studet, hic 
profecto parum sane opposita se commoveri sinit difficultate, quae prae- 
teritionem respicit cuiusdam peculiaris iuridicaeque inquisitionis circa 
primam vitae Servi Dei partem, triginta et septem annorum spatio con- 
clusam, quorum viginti quatuor in patrio oppido, reliquos vero inter Fra- 
tres Franciscales provinciae Aprutinae ille transegerat. Quamvis enim ab 
ipsius venerabilis Fratris Mariani obitu quinquennio nondum expleto, 
anno videlicet millesimo octingentesimo septuagesimo primo, cum in ec- 
clesiastica Sublacensi curia admota est manus iudiciali ritu colligendis 

probationibus, istarum amplitudini scitius aptiusque prospexissent acto- 
res, si iis etiam in locis, ubi prior vitae Servi Dei sese explicuerat perio- 
dus, curavissent iuste ac legitime interrogari testes, ex eiusmodi tamen 
omissione impedimentum nullum exsurgit, quo Causam necessario prae- 
sidio fuisse orbatam aestimare quis posset. 

Et revera, ut potestas detur rectum exercendi iudicium super virtu- 
tibus alicuius Servi Dei, huius lustranda procul dubio erit totius vitae se- 
ries singulaeque studiose pervestigandae erunt actiones. Verumtamen, 
si quando de Servis Dei agitur, in ultima senectute defunctis, quibus Frater 
Marianus est accensendus, utpote qui fere nonagenarius hanc mortalem 
posuit vitam, tunc, sicut valde proclive est intelligere, usu venire nequit, 
ut de prima etiam eorumdem Dei Servorum aetate edoctiores suppetant 
iique oculati testes; ad hoc quippe plus quam centenarii esse illi deberent. 
Unde, rei quadam necessitate, aequus iustusque isto nuper descripto casu 
cogitur iudex, quoad subsequentem eumdemque satis diuturnum vitae 
cursum, iuridicis uti fruique probationibus ipsasque aptas exquirere plane- 
que idoneas ad eas praecipue adstruendas illustrandasque virtutes, quae 
pro status cuiuslibet Famuli aut Famulae Dei conditione veluti propriae 
esse censentur. Quapropter propositam hanc, eamque in sacri huius fori 
disciplina receptissimam normam, Causae lucro, prout facili ratione pro- 
videndum erat, statim apponere connisus fuit Patronus; eaque proinde 
innixus, postquam sub aspectum ponere ille sategit quae de priore vitae 
Servi Dei stadio non multa, magni tamen pretii, auriti aliquot enarrarunt 
testes, uno et altero accedente quoque non modicae auctoritatis docu- 
mento, animum suum suasque vires omnes ad illud convertit, in quo totius 
situm est Causae caput. 

Equidem, quae pro heroicis agnoscendis et diiudicandis virtutibus 
necessario requiruntur elementa, eadem cuncta vel ex uno copiose hau- 
rire licet humili ianitoris officio, quod, per annos supra quadraginta, in 
sacro Civitelliano recessu Frater Marianus obivit, modoque obivit, ut 
cunctis merito admirationi fuerit, quaemadmodum in ordinariis et aposto- 
licis tabulis amplissime testati sunt ii praesertim, quibus rem suis oculis 
inspiciendi non tempus, tot annorum spatio, defuerat neque occasio. Haec 
autem quo breviore innuuntur verborum conceptione, eo generosiorem, 
si penitius perpendantur, quam quasi absconditam in seipsis complectun- 
tur, produnt manifestamque faciunt virtutem. Etenim si quis sibi ante 
oculos Fratrem Marianum constituit, ostiarii exercentem munus, id fa- 
cere ille nequit, quin secum ipse reputet seduloque recogitet, eumdem 
Fratrem Marianum in coenobii ianua, in illo scilicet inter exteriorem mun- 
dum et claustri recessum confinio, a Dei providentia fuisse collocatum. 

Eapropter, ut sibi concredito Frater Marianus tam naviter sancteque per- 
fungeretur officio, sicut ex actis et probatis illum, per quadraginta et am- 
plius annos, ad obitum usque, perfunctum reapse fuisse constat, non com- 
munes, neque vulgares, sed ad heroicum evectae gradum, christianae 
eidem excolendae fuerunt virtutes, easque inter inexhausta cum omnibus, 
potissimum vero cum rudi agrestique pauperum turba illuc singulos per 
dies confluente, adhibenda fuit caritas, eaque mirum in modum coniun- 
genda cum interioris perfectionis iugi, constanti incensoque, quo ille capie- 
batur et in dies proficiebat, studio. Quocirca ita se gerens, mirifice docuit 
Frater Marianus, quomodo dimissa etiam et vexata multisque exterius 
agendis distenta vitae ratio egregie valeat ad excelsae virtutis adeptionem, 
si, Dei voluntate sibi unice proposita, suae quisque conditionis munia per- 
fecte servaverit. 

Quibus itaque praeeuntibus et tamquam facem commonstrantibus, 
ea, qua opus erat, clarior emersit de heroicitate virtutum demonstratio, 
simulque quanta Causae huius dignitas esset atque praestantia, enotuit, 
maxime agnoscenda iustoque pretio aestimanda a religiosarum familia- 
rum Moderatoribus, a Seminariorum Rectoribus, a collegiorum aliorumque 
id genus institutorum Praesidibus, quippe qui eo maiora bona sibi univer- 
soque hominum convictui polliceri poterunt, quo magis propriae domus 
ianitores a Fratre Mariano sumpturi erunt ad imitandum. Ita cunctis 
plenam in lucem prodeuntibus praeclaris, nec exiguae frugis huiusce Causae 
meritis, facile explicatur, cur propositae super virtutibus quaestionis plana 
et expedita inde ab initio iuridica processerit cognitio, quae suum sortita 
est exitum in Congregatione generali, quae, post binas praevias, anteprae- 
paratoriam nempe et praeparatoriam Congregationes, die vigesima quarta 
superioris mensis aprilis, coram Sanctissimo Domino nostro Pio Papa XI 
coacta fuit. In qua a Reverendissimo Cardinali Ianuario Granito Pignatelli 
di Belmonte, causae Relatore, sequens ad discutiendum propositum est 
Debium: An constet de virtutibus theologalibus Fide, Spe et Caritate in 
Deum et proximum; nec non de cardinalibus, Prudentia, Iustitia, Fortitu- 
dine et Temperantia earumque adnexis venerabilis Servi Dei Fratris Mariani 
ab Arce Casali, in gradu heroico, in casu et ad effectum, de quo agitur? Re- 
verendissimi Cardinales et Patres Consultores proprias exposuerunt sen- 
tentias, quas laeto intentoque animo Sanctissimus Dominus noster est 
prosequutus; sed, ceu de more, supremum iudicium Suum protrahendum 
duxit, ut in re tanti ponderis Divini Spiritus auxilium effusis precibus po- 
stularetur. Hodierno vero die, qui solemnia, quod Crux sacrosancta Hie- 
rosolymis est inventa, annuus memorat, post oblatum omnipotenti Deo 
Sacrificium, ad Vaticanas Aedes arcessiri iussit Reverendissimos Cardi- 

nales Antonium Vico, Episcopum Portuensem et S. Rufinae, sacrae rituum 
Congregationi Praefectum, et Ianuarium Granito Pignatelli di Belmonte, 
causae Relatorem, una cum R. P. Angelo Mariani, Fidei Promotore ge- 
nerali, meque insimul infrascripto Secretario, eisque adstantibus, solem- 
niter edixit: Constare de virtutibus theologalibus, Fide, Spe et Caritate in 
Deum et proximum; nec non de cardinalibus, Prudentia, Iustitia, Fortitu- 
dine et Temperantia earumque adnexis venerabilis Servi Dei Fratris Mariani 
ab Arce Casali, in gradu heroico, in casu et ad effectum, de quo agitur. 

Hoc Decretum in vulgus edi, et in acta sacrae rituum Congregationis 
inseri mandavit quinto nonas maii anno MDCCCCXXxIII. 


8 A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Alexander Verde, Secretarius. 


In praecedenti fasciculo, pag. 238, lin. 8, pro eo quod est Societatis Iesu, legatur: 
Societatis Sanctissimi Sacramenti. 


SACRA CONGREGATIO 
PRO ECCLESIA ORIENTALI 


INDULGENTIA DITATUR PRECULA QUAEDAM AD RUSSIAE SALUTEM IMPE- 
TRANDAM. 


Cum infrascriptus Adsessor Sacrae Congregationis pro Ecclesia Orien- 
tali supplicem libellum Ssmo Domino Nostro Pio Divina Providentia 
Pio XI porrexerit, ut indulgentiam impetraret tercentum dierum toties 
quoties, defunctis quoque applicabilem, ab omnibus lucrandam qui devote 
recitaverint preculam Salvator mundi, salva Russiam, Cnacutent mipa, 
cnacu Pocciw, quae iam in usu est apud Russos emigratos tum catholicos 
tum dissidentes, ad obtinendam nempe salutem Russiae, Sanctissimus, 
in Audientia diei 24 maii 1922, annuere dignatus est «pro gratia ut in 
« precibus ». 

Datum Romae, ex aedibus huius 8. Congregationis, die 24 maii 1923. 


L. 8. Isaias Papadopulos, Adsessor. 


__ i 

ACTA TRIBUNALIUM 


SACRA ROMANA ROTA 


DIOCESIS X 


DAMNORUM 


QUAESTIO INCIDENTALIS SUPER COMPETENTIA 8S. ROM. ROTAE 


Pio PP. XI feliciter regnante, Pontificatus Dominationis Suae anno 
secundo, die 30 aprilis 1923, RR. PP. DD. Franciscus Parrillo Ponens, 
Franciscus Solieri et Ioseph Florczak, Auditores de Turno, in causa Dioe- 
cesis X. Damnorum, inter R. D. N. N., Canonicum Cathedralis X, acto- 
rem, repraesentatum per legitimum procuratorem Angelum d’ Alessandri, 
advocatum, et R. P. D. N. N., Episcopum dioecesis X, conventum, reprae- 
sentatum per legitimum procuratorem Henricum Benvignati, advocatum, 
interveniente et disceptante in causa Promotore Iustitiae N.S. Tribunalis, 
sequentem tulerunt interlocutoriam senientiam. 


Sac. V. N. canonicus Cathedralis X, a suo Ordinario suspensionis poena 
ad biduum fuit mulctatus, die 16 augusti 1921, quia illegitime a choro 
abfuerat in hesterna festivitate B. M. V. in caelum Assumptae; et cum 
suspensionis decretum, praeter habitualis absentiae motivum, memoraret 
etiam « fatti gravi di cui pid volte ho dovuto ammonirla », idem sacerdos, 
in recursu penes 8. C. Concilii interposito, institit « che la 8. C. dichiari e 
« riconosca nulla la pena della sospensione, e che a tutela del suo onore, mai 
« offuscatosi, venga obbligato Mons. F. a specificare e a provare i fatti gravi, 
«che al sottoscritto ha osato attribuire ». Assumptis de more informatio- 
nibus, S. C. die 9 novembris 1921 recursum reiecit, eidem rescribendo 
reponatur: at, instante adhuc sac. VN. N., potissime ut obstringeretur Ordi- 
narius «a specificare ¢ fatti gravi di cui pit volte ha dovuto ammonirio», 
ratus «che nulla mai nel passato ed al presente pud a lui rimproverarsi, 
«e che mai, assolutamente mai, é stato per qualunque circostanza ammo- 

« nito », S.C. iterum re ad examen vocata, in Congressu diei 9 martii 1922 
rescripsit: « lectum ad recursum; et recurrens moneatur, ut in posterum 
« caveat ne sua vivendi ratione Ordinarii obiurgationes mereatur ». Quae 
responsio denuo fuit firmata in Congressu diei 6 aprilis eiusdem anni. 

Cum recurrens viderit viam sibi ulterius non patere ad satisfactionem 
habendam penes 8. C. Concilii, - et aliunde incassum institerat, successi- 
vis libellis, ea saltem lege sibi communicari gravia facta et adsertas moni- 
tiones, ut « se non riuscira a dimostrare l’inconsistenza delle accuse, si di- 
«chiara pronto a subire qualunque pena », — putavit actionem iudicialem 
adversus Episcopum institui posse in prima instantia penes Tribunal 8. R. 
Rotae, in vim can. 1557, § 2, n. 1, et can. 1599, § 2. Exinde, libello exhi- 
bito die 28 iulii superioris anni, querelam instituit « di calunnie e di danni 
« contro il suo Ordinario, Mons. F., affinché, provate le calunnie contro di 
« lui lanciate dal suo Vescovo, possa ottenere, giusta il can. 2210, § 1, n. 2, 
« quella giusta riparazione, che il suo onore vilipeso e la sua dignita sacer- 
« dotale reclamano ». Quam querelam exactius delineavit successivo libello 
2 martii c. a.: « Il can. N. N. é stato non solo presso la S. C. del Concilio, 
«ma anche presso la pubblica opinione accusato dal suo Ordinario di fatti 
« gravi: sulla pubblicita di tali accuse si sono esibite varie dichiarazioni ... 
« Quindi, poiché questi fatti gravi e le ammonizioni che ne sarebbero se- 
« guite non si sono mai verificate, non esistono, é evidente che il Vescovo 
« ha commesso un reato di calunnia anche quando ha riferito tali fatti alla 
«§. C. del Concilio ed ha provocato un’ammonizione al ricorrente ». 

Assumptis informationibus penes 8. C. Concilii, ac obtentis recursibus 
a sac. V. N. in ea exhibitis, D. Ponens, antequam ad ulteriora procederet, 
actoris libellos comunicari mandavit R. P. D. Episcopo X.; et cum hic 
incompetentiam Nostri Tribunalis exceperit, contendens agi in themate de 
quaestione non summo iure, sed disciplinari tramite agenda, exclusive re- 
servata S. C. Concilii, «la quale ha dato pienamente ragione al Vescovo », 
idem Ponens mandavit quaestionem incidentalem desuper proponi per 
memoriale in turno RR. PP. DD. Auditorum hac mane habendo. 

Lectis itaque et attente consideratis allegationibus a partium procura- 
toribus exhibitis, necnon animadversionibus Promotoris Iustitiae h. s. Tri- 
bunalis, haec infrascripti Auditores perpenderunt in iure: 

1° Indubium est, ex allatis cann., Episcopos residentiales in contentiosis 
iudicari in prima instantia a Tribunalibus Sedis Apostolicae et proprie a 
Tribunali S. R. Rotae, salvis controversiis in can. 1572, § 2. recensitis, de 
quibus nulla quaestio in themate. Licet vero contentiosum dicatur iudicium, 
ad mentem can. 1552, § 2, n. 1., cuius obiectum sint « personarum physi- 
« carum vel moralium iura persequenda aut vindicanda, vel earundem per- 

«sonarum facta iuridica declaranda », hoc tamen insinuatum est, ut iudi- 
cium contentiosum a criminali discernatur eique opponatur, cuius obiectum 
Codex immediate subdit in n. 2. eiusdem can. Verum, si exinde regula de- 
sumi potest ad diiudicandum an aliqua controversia, ad S. Rotam delata, 
contineatur in terminis contentiosi iudicii, relate ad Episcopos residentia- 
les, an potius ingrediatur illam provinciam Tribunali Nostro subductam, 
quae causas criminales Episcoporum respicit uni Romano Pontifici reser- 
vata, incongrue argueretur 8. Rotam competentem esse in controversiis Epi- 
scoporum videndis, ex unico criterio cit. can., quod nempe obiective conten- 
tiosae sint, sensu modo explicato. Idque fortius, quia dictio illa « iudicium 
« contentiosum », qua Codex hodie utitur, stat loco alterius, usu forensi ante 
Codicem receptae, nempe « iudicium civile », sub cuius nomine controversiae 
intelligebantur, quae criminales non erant: at cum Codex, praeter termi- 
nologiam, nihil immutaverit hac in re de veteri disciplina, dicendum, quod 
causae contentiosae, relate ad competentiam nostri Tribunalis in subiecta 
materia, eae sunt, quae, nedum pro obiecto habeant iura vel facta iuridica, 
de quibus citatus canon, sed talis indolis sint, ut exigant vel pati possint 
processum et telam iudiciariam. Ad rem Constit. Sapienti consilio Pii PP. X. 
diei 29 iulii 1908: «iis inhaerentes, quae a Decessoribus Nostris sancita 
« fuerunt, non solum iubemus per SS. Congregationes non amplius recipi 
«nec cognosci causas contentiosas, tam civiles quam criminales, ordinem 
« tudiciarium cum processu et probationibus requirentes, sed praeterea decer- 
«nimus, ut causae omnes contentiosae, non maiores, in posterum devol- 
« vantur ad S. R. Rotae tribunal ». 

2° Pro intellectu cit. can. 1557, § 2, n. 1., praescribentis Episcopos resi- 
dentiales in contentiosis iudicari a S. R. Rota, prae oculis habendum est, 
Episcopos, rem nostram quod attinet, considerari posse vel qua iudices in 
sua dioecesi, vel qua administratores aut moderatores politiae ecclesiasti- 
cae, vel qua subiecta iurium et obligationum, vel qua privatae personae. 
Ea quae tanquam iudices Episcopi gerunt, tribunalibus ordine hierarchico 
superioribus plene subiiciuntur; sed ea quae agunt tanquam administra- 
tores aut disciplinae moderatores, nullos habent iudices, nisi SS. Con- 
gregationes; unde a decretis administrativo vel disciplinari tramite latis, 
« non datur appellatio seu recursus ad Rotam, sed de huiusmodi recursibus 
« exclusive cognoscunt SS. Congregationes » (can. 1601). Ad rem Card. De 
Luca: « SS. Congregationes erectae fuerunt non quidem ut in forma iudicum 
«et tribunalium cum processu ac tela iudiciali causas contentiosas deci- 
«dant... sed ut in forma summaria et extraiudiciali decidant vel compo- 
« nant controversias orientes inter Episcopos et subditos, ad occurrendum 
« ne inter istos audiantur lites et controversiae cum scandalo saecularium » 


S. Romana Rota 299 


(De iudiciis, Disc. 47, n. 7). Vicissim, tanquam subiecta iurium vel obliga- 
tionum et tanquam privatae personae, Episcopi iudicantur in prima 
instantia in contentiosis, requirentibus ordinem iudiciarium cum processu 
et probationibus, a S. Rota, salvis controversiis de quibus in can. 1572, 
§ 2., et exceptis causis infra in n. 4. referendis. 

3° Posito hoc discrimine, iam liquido patet, Rotam incompetentem esse 
in iis causis videndis, quae licet Episcopum residentialem tanquam partem 
in iudicio habeant, originem tamen et actionem in radice repetunt a 
decreto administrativo vel disciplinari ipsius Episcopi. Cum enim Rota, 
iuxta allatum can. 1601, absolute incompetens sit in hisce causis videndis, 
utpote SS. Congregationibus exclusive spectantibus, consequitur eas nec 
in merito cognoscere, nec obiter vel incidenter in suis motivis attingere 
posse, prout in can. 17 Legis Propriae 8. R. R. diserte praescribitur: « defe- 
«ctus auctoritatis S. Rotae in his causis videndis, est absolutus, ita ut ne 
« obiter quidem de his cognoscere queat, et si tamen sententiam proferat, 
« haec ipso iure sit nulla ». 

4° Incompetentia S. Rotae in iudicandis in prima instantia Episcopis 
residentialibus in contentiosis, non solum haberi potest ratione materiae, 
quatenus haec processum in forma iuris et telam iudiciariam vel non 
exigat vel non patiatur, sed etiam ratione praeventionis, quatenus nempe 
aliqua causa, quae aeque agi potest iudiciali ac administrativo tramite, 
ex partium consensu vel altera saltem non dissentiente, delata fuit SS. Con- 
gregationibus, administrativo vel disciplinari ordine terminanda. Hoc 
aperte cavetur in Normis peculiaribus cap. III, n. 10 (Ordo servandus in 
Officiis Romanae Curiae): « Quaestione semel instituta penes Congrega- 
«tionem aliquam administrationis ac disciplinae tramite, et a partibus 
‘«admisso aut saltem non recusato hoc agendi modo, his iam non licet 
«eadem de causa actionem stricte iudicialem iustituere. Eoque minus, 
« deliberata re atque ad sententiam deducta, fas erit hoc agere». Has 
normas autem et hodie vigere post novi Codicis promulgationem, can. 243, 
§ 1, docet: «In singulis Congregationibus, Tribunalibus, Officiis servanda 
«est disciplina et tractanda sunt negotia, secundum normas tum generales 
«tum particulares, quas ipsis Romanus Pontifex praestituerit ». 

Itidem PP. Auditores haec considerarunt in facto: 

a) Sac. N. N. actionem civilem ad damna adversus suum Episcopum, 
exhibitis libellis, instituit, duplici capite innixam, nempe informationibus, 
quas ille dedisset S. Congregationi Concilii, quae monitionis causa ipsi 
exstiterunt, et insimulatione in suspensionis decreto contenta (circa facta 
gravia), quae hodie sic in vulgus patuit, ut fama in populo sit, prout ex 
datis attestationibus, ipsum NV. NV. ab Episcopo suspensum fuisse ex gra- 

vibus motivis. At, quoad primum punctum, apertissima est incompe- 
tentia S. Rotae, cum de re agatur, quae ipsum Episcopi decretum directe 
concernit, cuius iudicium exclusive reservatum est 8. Congregationi Con- 
cilii. Aliunde, cum nemo sanus admittet, posse recurrentem vel, eius 
loco, Tribunal, 8. Congregationem obstringere ad receptas informationes 
transmittendas, ut iudicialiter excuterentur, iam liquido patet, vel obie- 
ctum seu contentionis materiam deficere ad ipsam actionem instituendam 
ac recipiendam. 

b) Nec circumscripta actione, eaque reiecta in hac parte, ipsa institui 
potest, et hine recipi, ex facto, quod insimulatio in decreto suspensionis 
contenta, publici iuris hodie facta fuerit, ex quo damnum actoris famae 
obvenerit, prout ipsemet in altero libello contendit: « Il can. W. N. é stato 
« non solo presso la S. Congregazione del Concilio, ma anche presso la pub - 
« blica opinione, accusato dal suo Ordinario di fatti gravi: sulla pubbli- 
« cita di tali accuse si sono esibite varie dichiarazioni, tra le quali é di 
«fondamentale importanza quella del parroco B., il quale afferma di 
«avere interposto i suoi buoni uffici per evitare spiacevoli conseguenze, 
«e che il Vescovo avrebbe acconsentito a ritirare ogni accusa, se non ne 
« avesse scapitato la sua dignita episcopale ». Iamvero, attestationes, quas 
actor commemorat, nil aliud innuunt, quam quod in vulgus sparsum 
fuit, ipsum recurrentem ab Episcopo suspensum fuisse ob gravia mo- 
tiva; at quonam auctore id vulgatum, plane reticetur. Et licet in verba 
parochi B. iurari vellet, ac consequenter extraiudicialis Episcopi con- 
fessio, iuxta actorem, in iis inveniri valeret, haud tamen inde actio con- 
tentiosa in iudicio ad damnorum refectionem institui posset, a S. Rota 
videnda. Evicto enim in hypothesi quod Episcopus generice insimulasset, 
etiam extra suspensionis decretum, sac. VN. N. «di gravi fatti, pei quali 
«aveva dovuto pid volte ammonirlo », haud valeret ipse ostendere, se ab 
Ordinario calumniis affectum fuisse (prout facere posse contendit), nisi 
facta in specie cum secutis monitionibus ipsi obiicerentur, quod obliga- 
tionem in Episcopo secumferret, eadem revelandi in iudicio contentioso. 
At nulla lege obstringuntur Episcopi, quinimo prohibentur, secreta of- 
ficii pandere, extraiudiciales informatores prodere, documenta sua natura 
occulta in iudicio exhibere (can. 1823, § 1; 2309, § 5), eo magis cum haec 
omnia ansam actori praebere deberent ad delictum in his introspiciendum, 
Episcopo imputabile, quod nemo in iudicio fateri, eoque minus ostendere 
tenetur (can. 1743, § 1). Huius indolis quaestiones, igitur, quae Episcopi 
officium, ceu disciplinae moderatoris, habent necessario coniunctum, non 
summo iure, sed administrativo vel disciplinari tramite agendae sunt; 
et in his videndis, non Auditores Rotae competentes sunt, qui, iuxta 

verba Card. De Luca: «intra iustitiae commutativae atque legum can- 
«cellos habent arbitrium restrictum », sed exclusive SS. Congregationes, 
quae possunt, « utpote vicarias Papae partes explicantes, quandoque pro 
«negotiorum qualitate, rigorosos iuris cancellos egredi, atque cum illis 
«legibus vel regulis, quae prudentiales dicuntur, procedere, ut negotiis 
« finis vel temperamentum magis opportunum concedatur » (Relat. Rom. 
Cur., Dise. 32, n. 2). 

c) Quaestio, quam hodie actor in Rota instituere intendit, alia non 
est, quoad suum obiectum, ab ea, e qua penes S. Congregationem Con- 
cilii ipse fuit reiectus: Episcopum nempe inducere ad facta gravia et mo- 
nitiones ipsi pandenda, ut inde possit eorum falsitatem vel inexistentiam 
ostendere, et consequenter purgari sive coram 8. Congregatione, quam 
penes coeteros de insimulatione edoctos. Novissimus libellus a sac. V. NV. 
S. Congregationi Concilii datus, die 21 iunii superioris anni, id clare por- 
tendit: « se anche questo ricorso venisse respinto, 0 non venisse comunque 
« preso in considerazione, dichiara formalmente di adire le vie legali, pre- 
« sentando contro il suo Ordinario, presso i tribunali competenti, querela 
«per calunnia», prout revera fecit libello successivi mensis iulii. Cum 
igitur, in themate, de quaestionis obiecto iam viderit S. Congregatio 
Concilii, « partibus iam non licet, eadem de causa, actionem stricte iudi- 
« cialem instituere », ut in Normis supra citatis praescribitur; et hinc etiam 
per hoc S. Rota incompetens facta est ad propositam actionem recipien- 
dam ac videndam. 

d) Tandem, cum in tit. I, n. 3, cit. Normarum praescribatur, quod 
«in expostulationibus ad S. Sedem, si libellus ad S. Rotam delatus est, 
«Decanus cum duobus Auditoribus primis, de quaestionis natura vide- 
« bunt, utrum res administrationis ac disciplinae tramite tractanda sit, an 
«summo iure agendum. Horum primum si accidat, iudicium quaestionis 
« reservatur S. Congregationi cui competit », infrascripti Auditores in decla- 
randa propria incompetentia hac in causa, potissime ob eius indolem, 
disciplinari tramite agenda, mandant eiusdem acta ad S. Congregatio- 
nem Concilii remitti, cui reservatur, ut quid desuper agendum sit, pro 
sua prudentia videat. Licet vero huiusmodi officium, re integra, Decano 
cum duobus Auditoribus primis demandetur, constituto tamen Turno, 
ac exceptione contra eius competentiam proposita, eidem consequenter 
tale munus creditum manet (can. 1610, § 1; can. 1611). 


Quibus omnibus igitur in iure ac in facto consideratis, infrascripti 
Auditores decernunt, S. Rotam incompetentem esse ad causam, de qua 
supra, videndam, et ad tramitem n. 3, Ordinis servandi in Congregatio- 

nibus, etc., partis alterae, acta quaestionis ad S. Congregationem Con- 
cilii esse remittenda. Quod vero spectat iudiciales expensas, iidem Patres 
decernunt, eas inter partes compensatas haberi, excepta taxa huius inter- 
locutoriae sententiae ab uno sac. VN. N. pendenda. 

Romae, in sede Tribunalis S. R. Rotae, die 30 aprilis 1923. 


Franciscus Parrillo, Ponens. 
Franciscus Solieri. 
Iosephus Florezak. 

Ex Cancellaria, 7 maii 1923. 


T. Tani, Notarius. 

DIARIUM ROMANAE CURIAE 


Mercoledi 9 maggio 1923, la Santit&é di Nostro Signore rice- 
veva in Udienza solenne le LL. MM. il Re Giorgio V di 
Inghilterra e la Sua augusta consorte la Regina MARIA. 


8. CONGREGAZIONE DI PROPAGANDA FIDE 


L’ E.mo e R.mo sig. Card. Guglielmo Van Rossum, Prefetto della 8. Con- 
gregazione di Propaganda Fide, in esecuzione degli augusti ordini del Santo 
Padre, esposti nella Sua lettera del 24 aprile, ha cosi costituito il Comitato diret- 
tivo della Mostra Missionaria Vaticana che avra luogo nell’Anno Santo 1925: 


Presidente: \’Ill.mo e R.mo Monsig. Francesco Marchetti Selvaggiani, Arci- 
vescovo tit. di Seleucia, Segretario della S. Congregazione di Propaganda; 

Vice—presidente: \’Ill.mo e R.mo Monsig. Cesare Pecorari, Sotto—segretario 
della medesima S. Congregazione; 

Segretario: \’Ill.mo e R.mo Monsig. Giuseppe Nogara, Segretario generale 
per la Pontificia Opera della Propagazione della Fede; 

Membri effettivi: ’Til.mo e R.mo Monsig. Caccia Dominioni, Maestro di 
Camera di Sua Santita; l’Ill.mo e R.mo Monsig. Carlo Respighi, Prefetto delle 
Cerimonie Pontificie; il R.mo Monsig. Pietro Ercole, Direttore per l’Italia 
dell’Opera della S. Infanzia, e l’Ill.mo sig. comm. Federico Mannucci, Sotto- 
Foriere dei SS. PP. AA. 


La Sede del Comitato é nel Palazzo della S. Congregazione di Propaganda, 
in Piazza di Spagna. 


S. CONGREGAZIONE DEI RITI 


Martedi 8 maggio 1923, presso l’E.mo sig. Card. Gaetano Bisleti, Ponente 
della Causa di Canonizzazione della Beata Maddalena Sofia Barat, Fondatrice 
della Societa delle Suore del Sacro Cuore di Gest, si ¢ tenuta la Congregazione 
Antipreparatoria per discutere i] dubbio sopra due miracoli che si asseriscono 
operati da Dio per intercessione della medesima Beata, i quali miracoli ven- 
gono proposti per la di lei Canonizzazione. 

Martedi 22 maggio 1923, nel Palazzo Apostolico Vaticano, con l’intervento 
degli Eminentissimi e Reverendissimi Signori Cardinali e con il voto dei Re- 
verendissimi Prelati e dei Consultori teologi, componenti la Sacra Congrega- 
zione dei Riti, si ¢ tenuta la Congregazione Preparatoria, per discutere il dub- 
bio: se consti del martirio e della Causa del martirio e dei segni o prodigi 
dei Venerabili Servi di Dio Lorenzo Imbert, Vescovo di Capsa, e Compagni, 
uccisi, come si asserisce, in odio alla Fede. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


17 febbraio 1923. Monsig. Domenico Baruzzi, Prelato referendario della Segna- 
tura Apostolica. 

3 aprile » L’E.mo sig. Card. Tommaso Pio Boggiani, Protettore della 
Congregazione delle Figlie Minime di Maria Imma- 
colata di Leén (Messico). 

3 maggio » L’E.mo sig. Card. Ludovico Billot, Protettore delle Suore di 
S. Giuseppe d Annecy. 


10 » » L’E.mo sig. Card. Giovanni Bonzano, Protettore delle Suore 
Francescane dell’ Immacolata Concezione di Clinton 
(U. 8. A.). 


» » « Il medesimo E.mo sig. Cardinale Protettore delle Suore della 
Cristiana Carita, figlie dell’ Immacolata Concezione, 
di Roma. 


SS. CONGREGAZIONI ASSEGNATE AI NOVELLI PORPORATI 


Con Biglietti della Segreteria di Stato, il Santo Padre si é degnato di asse- 
gnare ai nuovi E.mi e R.mi signori Cardinali, che nel Concistoro pubblico del 
25 hanno ricevuto il cappello cardinalizio, le seguenti Sacre Congregazioni: 


All’E.mo sig. Cardinale Achille Locatelli, le Sacre Congregazioni: dei Sacra- 
menti, dei Religiosi e degli Affari Heclesiastici Straordinari. 

All’E.mo sig. Cardinale Enrico Reig y Casanova, le Sacre Congregazioni: 
dei Sacramenti, del Concilio e della Rev. Fabbrica di 8. Pietro. 

All’E.mo sig. Cardinale Giovanni Battista Nasalli-Rocca, le Sacre Congre- 
gazioni: del Ceremoniale, dei Seminari e delle Universita degli Studi e della 
Rev. Fabbrica di 8. Pietro. 

All’E.mo sig. Cardinale Luigi Sincero, le Sacre Oongregazioni: dei Sacra- 
menti, del Ooncilio e dei Seminari e delle Universita degli Studi. 

Con Brevi Apostolici il Santo Padre Pio XI, felicemente regnante, si 6 
degnato di nominare: 


Assistente al Soglio Pontificio: 
11 maggio 1923. Monsig. Pasquale Berardi, Arcivescovo di Gaeta. 


Protonotarii Apostolici ad instar participantium: 
20 aprile 1923. Monsig. Giovanni Mamos, dell’archidiocesi di Atene. 


26 » »  Monsig. Antonio Uberto Hensen, della diocesi di Haarlem. 
3 maggio » Monsig. Enrico Saudeur, della diocesi di Evreux. 
8 » » Monsig. Ambrogio Galbusera, della diocesi di Novara. 


Prelati Domestici di 8. S8.: 
26 febbraio 1923. Monsig. Martino 8. Brennan, dell’archidiocesi di 8. Luig 


(S. U. A.). 

» » » Monsig. Federico G. Holweck, della medesima archidiocesi. 
» » »  Monsig. Francesco 8S. Wilmes, della medesima archidiocesi. 
» » »  Monsig. Timoteo Dempsey, della medesima archidiocesi. 

3 aprile »  Monsig. Stanislao Figielski, della diocesi di Plock. 

» » »  Monsig. Leone Goscicki, della medesima diocesi. 
16 » »  Monsig. Giovanni Tornay, della diocesi di Rosnavia. 
25 » » Monsig. Lorenzo Pavanelli, della diocesi di Brescia. 

» » »  Monsig. Luigi Vigna, della diocesi di Cremona. 

» » »  Monsig. Ferdinando Manzini, della diocesi di Modena. 

« » »  Monsig. Filippo Campetti, della diocesi di Treia. 
26 » »  Monsig. Pietro Tramontana, dell’archidiocesi di Reggio. 

3 maggio » Monsig. Carlo Oberdoerfer, dell’archidiocesi di Colonia. 

7 » »  Monsig. Eugenio Beaupin, della diocesi di Evreux. 
11 » »  Monsig. Francesco Steffens, della dioc. di Losanna e Ginevra. 
14 » »  Monsig. Lodovico Skowronek, della Slesia Polacca. 


16 » » Monsig. Umberto Bertini (Roma). 


ONORIFICENZE 


Con Brevi Apostolici il Santo Padre Pio XI, felicemente regnante, si é 
degnato di conferire le seguenti onorificenze: 


Il Cavalierato dell’Ordine Piano: 
5 maggio 1923. Al sig. Ugo Ludovico Carlo De Sade, dell’archid. di Parigi. 


La Placca dell’Ordine di 8. Gregorio Magno, classe civile: 
16 maggio 1923. Al sig. comm. Giuseppe Benaglia (Roma). 

La Commenda dell’Ordine di S. Gregorio Magno, classe civile: 


28 aprile 1923. Al sig. prof. Virginio Prinzivalli (Roma). 
1 maggio » Al sig. Francesco Buum, della diocesi di Breslavia. 


» » » Al sig. Ernesto Behagel, della diocesi di Lilla. 
» » » Al sig. Giovanni Ludovico Hulot, dell’archidiocesi di Parigi. 
» » » Al sig. Arturo Amato Bonnet, della medesima archidiocesi. 


4 » » Al sig. Luigi Gille (Belgio). 
9 » » Al sig. Augusto Calame, della diocesi di Chiavari. 


Il Cavalierato di San Gregorio Magno, classe civile: 
25 aprile 1923. Al sig. Emilio Gaupin, della diocesi di Bruges. 


28 » » Al sig. Giuseppe Balossini, della diocesi di Novara. 
1 maggio » _ Al sig. Alberto Modler, dell’archidiocesi di Breslavia. 
» » » Al sig. Antonio Bliimel, della medesima archidiocesi. 


» » » Al sig. Bernardo Dijckhoff, della diocesi di Haarlem. 
» » » Al sig. Antonio Dutrey—Lassus, dell’archidiocesi di Parigi. 
4 » » Al sig. Alberto Zwanepoel (Belgio). 


7 » » Al sig. Giovanni Telesforo Zaluski, della diocesi di Plock. 
14 » » Al sig. Secondo Piovesan, della diocesi di Vicenza. 
» i) » Al sig. Paolo Bertolini, della medesima diocesi. 


Il Cavalierato dell’Ordine di San Silvestro Papa: 


14 marzo 1923. Al sig. Luigi Montanari, dell’archidiocesi di Fermo. 
25 aprile » Al sig. Giovanni Battista Castaldis, del Patriarcato di Venezia, 


MAGGIORDOMATO DI SUA SANTITA 


NOMINE 


Con Biglietti di S. E. R.ma Monsig. Maggiordomo, il Santo Padre Pio XI, 
felicemente regnante, si 6 degnato di nominare: 


Camerieri Segreti soprannumerari di 8. 8.: 


14 febbraio 1922. Monsig. Luigi Campa (Roma). 

1 maggio 1923. Monsig. Pietro Jankowski, della diocesi di Viadislavia. 

» » » Monsig. Boleslao Korwin-Szymanowski, della medes. diocesi. 
» » » Monsig. Gaspare Brigidi, della diocesi di Cesena. 

6 » » Monsig. Ferdinando Bernardi, della diocesi di Iglesias. 

6 
8 
9 
» 


16 


26 


11 


maggio 1923. Monsig. Vincenzo Skarpa, della diocesi di Sebenico. 


Monsig. Vincenzo Galleni, della diocesi di Massa. 

Monsig. Giuseppe Lubelski, della diocesi di Tarnovia. 

Monsig. Giovanni Pilch, della medesima diocesi. 

Monsig. Francesco Pawlikowski, della medesima diocesi. 

Monsig. Alessandro Siemienski, della medesima diocesi. 

Monsig. Adolfo Albin, della medesima diocesi. 

Monsig. Casimiro Lazarski, della medesima diocesi. 

Monsig. Azeglio Tosi, della diocesi di Arezzo. 

Monsig. Geysa Jalsovszky, dell’archidiocesi di Strigonia. 

Monsig. Mariano Okolski, della diocesi di Plock. 

Monsig. Bonifacio Raess, della diocesi di San Gallo. 

Monsig. Giuseppe Llombart, dell’archidiocesi di Tarragona. 

Monsig. Vincenzo Marciand, dell’archidiocesi di Reggio Ca- 
labria. 

Monsig. Alfredo Marsano, dell’archidiocesi di Genova. 


Camerieri Segreti di Spada e Cappa soprannumerari di 8. 8.: 


aprile 1923. Il sig. libero barone de Twickel, della diocesi di Minster. 


maggio 


Il sig. conte Vincenzo Giorgio Thurn-Valle Sassina, dell’ar- 
chidiocesi di Praga. 


Camerieri d’onore in abito paonazzo di 8. 8.: 


aprile 1923. Monsig. Giuseppe Messare, dell’Abbazia di Montecassino. 


Monsig. Francesco Buchalski, della diocesi di Wladislavia. 

Monsig. Stanislao Kowalski, della medesima diocesi. 

Monsig. Giuseppe Biguzzi, della diocesi di Cesena. 

Monsig. Pietro D’Inca, della diocesi di Belluno. 

Monsig. Carlo Ferrari, dell’Abbazia delle Tre Fontane. 

Monsig. Ermanno Kamp, dell’archidiocesi di Colonia. 

Monsig. Bartolomeo Cisternino, della diocesi di Monopoli. 

Monsig. Antonio Scaramucci, della dioc. di Montalto (Marche). 

Monsig. Francesco Saverio Lapastina, dell’Abbazia della San- 
tissima Trinita di Cava dei Tirreni. 

Monsig. Francesco Capasso, della medesima Abbazia. 

Monsig. Giuseppe Baccari, della medesima Abbazia. 


Camerieri d’onore di Spada e Cappa soprannumerari di 8. 8.: 


maggio 1923, Il sig. Lorenzo Valeri (Roma). 


» 


Il sig. Nicola de Esty, dell’archidiocesi di Strigonia. 
Il sig. Eustachio Korwin-Szymanowski, della diocesi di Vla- 
dislavia. 

Cappellani d’onore extra Urbem di 8. 8. 
1 maggio 1923. Monsig. Giovanni Galimberti, dell’archidiocesi di Milano. 
9 , » Monsig. Ferdinando Perrino—Ruggiero, della diocesi di Cava 
e Sarno. 
12 . » Monsig. Ludovico Zatryb, della diocesi di Plock. 


NECROLOGIO 
3 maggio 1923. Monsig. Giuseppe Claudio Excoffier, Vescovo tit. di Metropoli. 


MonItTvuM. — Propter auctas transmissionis seu vecturae expensas, pretium 
subnotationis huic Commentario Officiali, Acta Apostolicae Sedis, ab ineunte 
anno 1924 persolvendum erit ut sequitur: 

Intra fines Italiae . . . lib. ital. 18S — 
Extra Italiam. .. . . frs. gall. 24— 


Avviso. — In conseguenza degli aumenti delle tariffe postali, il prezzo di 
abbonamento agli Acta Apostolicae Sedis, Bollettino Ufficiale della Santa 
Sede, a cominciare dal prossimo anno 1924, viene cost modificato: 


Per Italia. ...... Lit. 
Per Estero ...... Fre. 24— 


Avis. — Les tarifs postaux étant augmentés, le prix dabonnement aux 
Acta Apostolicae Sedis, Bulletin Officiel du Saint-Siége, a partir de lannée 
prochaine 1924, a d& étre fixé comme il suit: 

Pour Italie ...... Lit. 
Pour Pétranger . ... . Fre. 24— 


Notice. — Owing to the increase in postal rates, the subscription to 
the Acta Apostolicae Sedis, Official Bulletin of the Holy See, will be, from 
the beginning of next year 1924, as follows: 

For Italy ....... Lit. 8— 
Outside Italy . . ... . Fre. 24— 


ANZEIGE. — Infolge der Erhebung des Posttarifes, ist der Preis fiir die 
Acta Apostolicae Sedis vom Beginn des Jahres 1924, wie folgt, festgesetat: 


Fiir Italien. ...... Lit. 8S— 
Fiir das Ausland. . . franz. francs 24— 


ov ee 


I. Decretum. - Abbatia Sancti Petri de Muen- 
ster constituitur suffraganea. Ecclesiae 
metropolitanae - 18 novem- 
bris 1022... 

Il.. Provisio Ecclesiae . . 


8. CONGREGATIO DE RELIGIOSIS 


Dubium de habitu novitiorum a transeunte 
ad aliam - 14 matt 
1983. 


8.. CONGREGATIO RITUUM 


I. Romana. - Decretum super dubio de tuto 
in causa Beatificationis ct Canonizatio- 
nis ven. Servi Dei Roberti S. R. £. Car- 
dinalis Bellarmino, Societatis Iesu. - 3 
maii 1093. . . 

II. Sublacen. - Decretam de virtutiliue 
Beatificationiset Canonizationis ven. Servi 
Dei Fr. Mariani ab Arce Casali, laici pro- 
fessi Ordinis Fratrum Minorum, in recessu 

prope Civitellam. - 3 mati 1923... . 


8. CONGREGATIO 
PRO EOCLESIA ORIENTALI 


Indulgentia ditatur precula quaedam ad ne 
24 mati 1923. 294 

